Izgradnju parkinga na igralištu tražili sami stanari - Klix.ba\nDok banjalučki mališani protestvuju\nIzgradnju parkinga na igralištu tražili sami stanari\n12.9.2011. u 17:02\nSa nedavno održanih protesta (Foto: Arhiv/Sarajevo-x.com)\nGradonačelnik Banje Luke Dragoljub Davidović rekao je da su stanari vršili pritisak na gradsku administraciju da bude izgrađen parking u banjalučkom naselju Centar jedan, na dječijem igralištu "Građevina".\nOn je rekao da bi djeca, koja se sada bune zbog izgradnje parkinga, trebalo o tome da pitaju svoje roditelje koji su insistirali da se na tom mjestu gradi parking.\n"Tu nije bilo dječije igralište. Jeste samo formalno, ali nije bilo organizovano dječije igralište", rekao je novinarima Davidović i dodao da je to bila neizgrađena površina na kojoj su se djeca igrala.\nOn je naveo da su se stanari ovog naselja bunili zato što se vozači parkiraju pod prozorima i pred vratima zgrada.\nU banjalučkom naselju Centar jedan u toku je potpisivanje peticije, koje su organizovala djeca iz ovog naselja, a kojom se traži da bude obustavljena izgradnja parkinga na igralištu poznatom kao "Građevina".\n"Kada su se pojavili bageri i kada je počelo rušenje 'Građe' djeca su se samoinicijativno i spontano organizovala i krenula da protestuju pokušavajući spasiti jedino mjesto za igru koje imaju", rekla je jedna od stanarki Dragana Dardić i dodala da su djeca na taj način pokazala da imaju razvijeniju građansku svijest nego odrasli.\nSimović priznao da je učestvovao u ubistvu Đinđića\n12.09.2011. u 17:12\nFrancuska policija obavila razgovor sa Strauss-Kahnom\n12.09.2011. u 16:46


Republika / Milicu Todorović umalo pretukli zbog zeta: Pevačica u teškim porodičnim problemima!\nsreda, 12. 6. 2019.| 18:31\nPevačica Milica Todorović važi za nasmejanu i veoma kvalitetnu pevačicu koja iz godine u godinu gradi uspešnu karijeru, a pored toga nastupa i po klubovima širom sveta.\nNije joj lako... Milica Todorović\nMeđutim, pevačica je poslednjih godina imala strašnih problema sa zetom Vojislavom Petrovićem, koji joj je godinama bio menadžer i najbliži saradnik, a zbog kog je prekinula saradnju sa pojedinim klubovima. Kako pišu mediji, pevačica ga je optužila da joj je ukrao 60.000 evra, koje je namenila za kupovinu stana.\nI dok Milica ne želi javno da komentariše odnose unutar svoje porodice, njen zet tvrdi da nikakve pljačke nije bilo. Ipak, ovo nije prvi problem koji je joj napravio bivši menadžer.\nA post shared by Vojislav Petrovic (@voja01) on Aug 13, 2016 at 8:12pm PDT\n#InterNapoli #internazionale #forzainter\nA post shared by Vojislav Petrovic (@voja01) on Mar 11, 2018 at 1:59pm PDT\nUmalo dobila batine... Milica Todorović\n- Bila je duboko razočarana i povređena njegovim ponašanjem. S jedne strane, bilo joj je žao da prekine saradnju sa zetom zbog sestre Jovane, ali više nije želela da trpi stres. Posle nekoliko meseci mu je dala otkaz i od tada je u lošim odnosima sa sestrom Jovanom- zaključio je izvor.\nEstrada Zabava Milica Todorović Pevačica zet Sestra Nastupi Novac Svađa Tuča


► Vučić: Večeras smo pokazali jedinstvo srpskog nacionalnog korpusa\n19.04.2019 | 20:09h ► 21:10h Beograd\nOn je okupljenima ispred Doma Narodne skupštine Srbije na mitingu Budućnost Srbije kazao da nikog nisu uvredili i da poštuju teritorijalni integritet svake od zemalja u regionu.\nDolazak Vučića na binu pratili su dobošari, aplauz i upaljene baklje i skandiranje "Aco Srbine".\nAleksandar Vučić izjavio je danas da mu mnogi emisari iz sveta poručuju da učini nešto kako bi "umilio" Prištinu da ukine takse na srpsku robu, ali da je, bez obzira što neće biti lako izdržati pritiske, poruka Srbije da to neće učiniti.\nVučić: Male šanse za Folskvagen ali Srbija i dalje u igri\nPredsednik Srbije Aleksandar Vučić izjavio je danas da su male šanse da Folksvagen dođe u Srbiju, jer se za investiciju te kompanije takmiče i neke velike zemlje i članice Evropske unije.\n"Ali, danas sam dobio važno pismo od ljudi iz Folksvagena da je Srbija i dalje u igri", rekao je Vučić na mitingu u kampanji Budućnost Srbije.\nOn je rekao da je Srbija "i dalje tu, i dalje se takmiči, i dalje se bori".\nVučić: Cilj nam je razvoj Srbije ne sukobi\nAleksandar Vučić izjavio je večeras da je cilj aktuelne vlasti razvoj Srbije, a ne sukobi.\n"Naš najvažniji cilj u narednom periodu je razvoj Srbije, nove fabrike, investicije, veće plate, penzije. Naš cilj je uspešna, vredna i zaposlena Srbija, zadovoljni građani Srbije. Naš cilj nisu sukobi, čak ni sa onima kojih je mnogo manje, a pretili su nam na različite načine", rekao je Vučić na mitingu Budućnost Srbije u Beogradu.\nOn je opoziciji poručio da se na izborima sve rešava i da narod treba da donese odluku.\nVučić je kazao da među ljudima koji su protiv vlasti ima i onih koji žele dobro Srbiji i da treba da vide oko čega mogu da se saglase, a ne samo oko čega mogu da se sukobljavaju.\n"Sve može, ultimatumi i nasilje ne može. Niko nikada u ovoj zemlji neće moći nasiljem da ostvaruje političke ciljeve to je nedopustivo, nema ultimatuma u politici", naglasio je Vučić.\nOn je kazao da je Srbija slobodna i demokratska i da moraju da budu pažljivi i prema onima koji drugačije misle.\n"Ne možemo da uzvraćamo na isti način, naša je odgovornost veća. Moramo da brinemo o novinarima za koje mislite da ne rade posao kako treba, ne odgovarajte im ili odgovarajte na najpristojniji način. Protivnicima lepo odgovorite. Jedino ako krenu u nasilje onda odgovorite snažno, oštro i ozbiljno, jer nasilje ne sme nikome da padne na pamet i ne mogu da se rešavaju problemi sekirama testerama ili ko zna čime", rekao je Vučić.\nOn je poručio da moraju da budu jedinstveni, ali da to ne znači da svi treba da misle isto.\n"To što ste vi večeras pokazali je Srbija", rekao je Vučić okupljenima navodeći da nikada nije govorio pred tolikim brojem ljudi i da ni u budućnosti neće.\nGovoreći o evropskom putu Srbije, on je kazao da Srbija želi da bude član EU, ali isto tako da sačuva najbliže i najbolje prijateljske i bratske odnose sa Rusijom i gradi još črvšće odnose sa Kinom.\n"Ma koliko nas neko pritiskao da uvodimo sankcije Rusiji mi to nećemo i ne želimo da uradimo. Niti je Rusija uvodila nama sankcije Srbiji, niti ćemo mi njima", rekao je on.\nKako je dodao politika Srbije je jasna i po pitanju vojne neutralnosti.\n"Bićemo vojno neutralni, ali hoćemo da imamo snagu da sami čuvamo i štitimo nebo i zemlju ne treba nam ničija pomoć jačaćemo naše odbrambene snage iz godine u godinu ne zato što hoćemo napad na bilo koga, nego zato što čuvamo budućnost za našu decu, sigurne granice i sigurno nebo", rekao je Vučić.\nOn je kazao i da je ponosan na suze koje je pustio tokom svečanosti povodom godišnjice NATO bombradovanja u Nišu.\n"Tih suza se ne stidim", istakao je Vučić.


Rafting Tara je iskustvo koje morate doživeti - City Magazin\nRafting Tara je iskustvo koje morate doživeti\nProleće je tu a rafting Tara je definitivno iskustvo koje morate doživeti ove godine. Ukoliko do sada niste bili u prilici da iskusite ovu uzbudljivu avanturu, sada je prava prilika da se upustite u nešto nesvakidašnje i priuštite sebi visok nivo adrenalina i uživanja. Ono što je interesantno, jeste da rafting Tara avanturu možete doživeti sa svojom ekipom jer avantura podrazumeva vožnju čamcem na vodi uz kompletnu opremu radi bezbednosti.\nUz zavisnosti od perioda godine zavisi i brzina reke Tare, u proleće je reka najbrža, dok je tokom leta reka nešto mirnija i pogodna za sve početnike. Rafting Tara iako spada u ekstremnije sportove, slobodno možemo reći da ćete potpuno uživati i doživeti prave hedonističke trenutke.\nU zavisnosti od kampa koji odaberete dobićete i svu opremu za rafting koja podrazumeva neoprenska odela, neoprenske čizme, kacigu i prsluk za spasavanje. Da rafting Tara avantura bude dinamična i prepuna zanimljivosti, sa vama će poći iskusni skiperi kampa koji savršeno poznaju svaki delić reke Tare. Tokom raftinga imaćete priliku da posetite najlepše prirodne predele koje je moguće videti samo uz rafting Tara, zato spremite fotoaparat jer ćete zabeležiti najlepše fotografije u prirodi.\nKako bi vaš aktivni odmor bio savršen i nezaboravan, odaberite najbolji kamp Rajska rijeka gde vas očekuju prijatni trenuci, udoban smešaj, ukusna klopa i zabava u kojoj ćete uživati sa ostalim posetiocima.\nSve je osmišljeno u cilju potpunog uživanja i avanture kojoj ćete se uvek rado vraćati kako biste doživeli svu lepotu i magiju prirode koja leči um i telo. U kampu Rajska rijeka očekuje vas prava oaza mira i uživanja sa prijateljima, zato ne propustite priliku da doživite zabavu za sva čula.\nKADA JE NAJBOLJE ICI NA RAFTING TAROM\nNa pitanje kada je najbolje ići na rafting Tarom, mi kažemo da je svaki trenutak idealan za avanturu rafting Tarom, a sezona počinje u proleće u mesecu april i traje sve do oktobra. Organizujte svoje vreme, izaberite mesec, izaberite kamp Rajska rijeka i provedite nezaboravan vikend ili radne dane kako biste osetili čaroliju rafting Tarom.\nKamp Rajska rijeka vas sa zadovoljstvom očekuje kakol bi vam priuštio trenutke za pamćenje i odmor kakav zaslužujete, zato već dana obezbedite sebi mesto za najluđi rafting Tara koji poslednjih godina obara rekorde kada je interesovanje u pitanju.\nSve dodatne informacije o rafting na Tari i raspoloživosti kampa možete dobiti putem broja +387 66 930 940 ili putem e-mail adrese info@rajskarijeka.com.\nPrethodni tekstSanja Borojević, Strauss Adriatic: “Svakodnevno učim kroz rešavanje dinamičnih izazova”\nSledeći tekstFrzerski kurs koji vam garantuje uspeh i kvalitet


Kaspersky Lab o korporativnim pretnjama u 2015. godini: dupliran broj cryptolocker napada | Adria Daily\nKaspersky Lab o korporativnim pretnjama u 2015. godini: dupliran broj cryptolocker napada\nPrema istraživanju kompanije Kaspersky Lab o napadima na korporativne klijente, alati korišćeni za ove napade u 2015. godini značajno su se razlikovali od onih koji su korišćeni za napade na krajnje korisnike. Napadi na korporativne mete razlikuju se po tome što u većoj meri koriste legitimne softverske programe i malvere potpisane validnim digitalnim potpisima kako bi što duže sakrili maliciozne fajlove. Stručnjaci iz kompanije Kaspersky Lab takođe su primetili konstantan rast kada je u pitanju broj korporativnih klijenata koji su napadnuti pomoću ransomware programa.\nStručnjaci iz kompanije Kaspersky Lab otkrili su da je u 2015. godini više od polovine (58 odsto) korporativnih PC računara makar jednom bila meta malver infekcije, što predstavlja porast od 3 odsto u odnosu na prethodnu godinu. Skoro svaki treći (29 odsto) korporativni računar bio je izložen makar jednom napadu preko određene internet stranice, dok je korišćenje standardnih poslovnih aplikacija i programa zabeleženo čak tri puta više u odnosu na napade na krajnje korisnike.\nPored toga, 41 odsto poslovnih računara bilo je izloženo lokalnim pretnjama kao što su inficirani USB uređaji ili drugi kompromitovani prenosivi uređaji. Stručnjaci su takođe zabeležili porast od 7 odsto kada su u pitanju napadi na Android platformu, potvrđujući teoriju da hakeri imaju sve veće interesovanje za mobilne uređaje zaposlenih i podatke koje mogu da ukradu na ovaj način.\nOvi napadi su pažljivo planirani, pri čemu su sajber kriminalci odvajali dosta vremena kako bi saznali što više detalja o poslovanju kompanija koje su napadali, kao što su njihovi poslovni partneri i dobavljači, a išli su i toliko daleko da su istraživali lične navike i onlajn aktivnosti određenog broja zaposlenih u kompaniji. Ove informacije su zatim korišćenje kako bi se malver programi distribuirali posredstvom legitimnih veb sajtova, pri čemu napadi nisu bili sprovođeni samo jednom.\n„The future cyber-landscape for business includes a new attack vector: infrastructure, because almost all of an organization’s valuable data is stored on servers in data centers. Takođe očekujemo da će bezbednosna pravila i standardi biti strožiji, što bi moglo da ima za rezultat veći broj hapšenja sajber kriminalaca u 2016. godini”, izjavio je Juri Namestnikov (Yury Namestnikov), viši bezbednosni istraživač u globalnom timu za istraživanje i analizu u kompaniji Kaspersky Lab.\nPotera za novcem\nU 2015. godini, sajber kriminalci i grupe koje se bave naprednim istrajnim pretnjama (APT) svoje aktivnosti usmerili su prema finansijskim organizacijama kao što su banke, investicioni fondovi, berza, pa čak i organizacije koje se bave kripto-valutama.\nMeđu ovim napadima treba izdvojiti hakersku grupu Carbanak, koja je uspela da se infiltrira na mreže banaka kako bi pronašla ranjivosti u sistemu koje bi joj omogućili da ukrade novac. Samo jedan uspešan napad bi im doneo zaradu između 2,5 i 10 miliona američkih dolara. Sajber špijunska grupa pod nazivom Neutron takođe je napadala finansijske organizacije i organizacije koje se bave kripto-valutama kao što je Bitcoin, ali i kompanije koje se bave poslovima spajanja i akvizicija.\nStručnjaci iz kompanije Kaspersky Lab primetili su da napadači u sve većoj meri menjaju mete svojih napada. Na primer, hakerska grupa sa kineskog govornog područja, Winnti APT, u 2015. godini je menjala mete svojih napada, pa se tako prebacila sa kompanija koje prave video igrice na farmaceutske i telekomunikacione kompanije.\nKrađe na prodajnim mestima\nProdajna mesta koja koriste maloprodajni objekti i druge organizacije koje se fokusiraju na krajnje potrošače takođe su bila meta napada u 2015. godini, pri čemu su uređaji kompanije Kaspersky Lab blokirali više od 11,500 pokušaja da se hakuju PoS terminali i uređaji. Kompanija je upoznata sa deset različitih programa koji su kreirani za krađu podataka sa PoS terminala, dok se sedam ovakvih programa pojavilo prvi put tokom ove godine.\nPorast u broju ransomware napada\nU 2015. godini takođe je zabeležen skoro duplo veći broj cryptolocker napada, pri čemu su proizvodi kompanije Kaspersky Lab detektovali ove napade na više od 50 hiljada korporativnih računara. Ovakav trend je zabeležen verovatno zbog činjenice da napadači mogu da iznude znatno veće količine novca napadom na organizacije nego na individualne korisnike. Pored toga, šanse da otkup zapravo bude plaćen značajno su veće prilikom napada na kompanije. Mnoge kompanije jednostavno ne mogu da funkcionišu ako su informacije na kritičnim računarima i serverima šifrovane ili nedostupne.\nKaspersky Lab preporučuje kompanijama da preduzmu određene korake kako bi smanjili rizik od napada i bili obavešteni o najnovijim pretnjama. Osnovni principi bezbednosti korporativnih mreža ostaju isti: edukacija zaposlenih, uspostavljanje strogih bezbednosnih procedura i korišćenje novih tehnologija i tehnika budući da svaki dodatni zaštitni sloj smanjuje rizik od upada na mrežu. Kako bi eliminisale pretnje od infekcije ransomware virusom, kompanije bi trebalo da koriste adekvatne bihejvioralne antivirus programe, kao što je Kaspersky Lab System Watcher.\nPročitajte kako da umanjite rizik od APT infekcije na ovoj stranici\nViše o strategijama za ublažavanje napada pročitajte na ovoj stranici\nKoristite usluge za suzbijanje pretnji. Na primer, kompanija Kaspersky Lab u okviru svog portfolia nudi uslugu Kaspersky Intelligence Service. Pravovremeno podešavanje i verifikacija mreža zasnovana na ovim podacima pomaže u zaštiti od napada kao i u identifikaciji napada u ranoj fazi.\nPročitajte kompletan izveštaj na stranici Securelist.com – Link to be provided\nTagsit kasperski sigurnost\nNajveće predstavljanje Nokia telefona do sada!\nZavrsen ovogodišnji “Sat programiranja” – ucenici sirom Srbije razvijali vestine programiranja\nCUBE Risk Management Solutions obeležila tri godine uspešnog poslovanja


kt215l 1941-2 Algerie Mi171 * 1/2 (70546637) - Limundo.com\nMinimalna cifra koju možete da ponudite je: 66 din\nkt215l 1941-2 Algerie Mi171 * 1/2\nBroj aukcije: 70546637\n6 dana, 15 sati\n(26. apr 2019, 21:51h)\nhvala Vam na licitiranju, kliknite na Kupindu pod mojim imenom `svi predmeti prodavca` i pogledajte moju ostalu ponudu, među kojima su prave poslastice i za najozbiljnije filateliste, po fiksnoj ceni, brzo, bez čekanja...\nOne su pretežno idealno očuvane, ali pre kupovine uvek proverite opis stanja, koje sam opširnije naveo na početku opisa. Ukoliko imate pitanja u vezi predmeta, molim Vas postavite...\nŽelim Vam uspešno licitiranje, uživajte u svojoj kolekciji maraka obogaćenoj kupljenim markama od mene, dugo u sreći i zdravlju...\nsvi oni koji ne žele kupiti moje marke, licitirali bi, iz nekih drugih razloga i pobuđenja, molim da ne rade.\nMoja je sugestija: kada ste završili sa licitiranjem i istekle su aukcije na kojima ste učestvovali, tražite od mene obračun. Samo na osnovu toga uplatite iznos na moj tekući račun:\nTibor Kollar 355-0003200302910-78\nkod Vojvođanske Banke,\n(od 26. aprila biće 325930060002384049\nkod OTP banke)\nPreporučeno samo na rizik kupca. 85din\nPreferiram vrednosno sa poštanskom garancijom, za povrat pune vrednosti pošiljke 110din.\nOvi iznosi mogu biti veći za cenu doplatne marke, koju pošta samovoljno može naplatiti, bilo kada na bilo koji period.\nCene se odnose na pismonosnu pošiljku do 100grama za Srbiju. Pri više kupovina uvek naplaćujem jednu zbirnu poštarinu, ali od ponuđenih opcija skuplju.\nUkoliko ne zahtevate posebnu vrstu ambalaže pakovanje ne naplaćujem.\nMolim Vas za komunikaciju isključivo preko Limundo poruka, jer i za to koristim isti računar na kome se nalaze objekti prodaje ...\nPo prispeću uplate šaljem nedeljno jednom. Paralelno Vas ocenjujem, signalizirajući da je pošiljka na putu. Molim Vas da i Vi postupite isto: posle kontrolisanja sadržaja, ocenite me pozitivno.\nObratite pažnju na Limundo rokove: javite se dva dana po uspešnoj licitaciji. Poželjno je završiti kupoprodaju do 10 dana, ako se drugačije ne dogovorimo... Krajnji rok za uplatu je 14 dana.\nI na kraju ovog dugog dosadnog monologa: ovo je privatna prodaja, ne dajem garanciju. Težim ka tome da dam najbolji opis proizvoda, najbrže, najljubaznije i najtačnije obavim kupoprodaju, ali ako ipak omanem, tada kontaktirajte prvo mene...


mediji Archives - SNEWS\nHome Posts tagged mediji\nSNews 24. Jula 2021.\nNakon pisanja nekih beogradskih tabloida danas, potpredsednik Vlade i ministar odbrane Srbije Nebojše Stefanovića medijima je uputio demanti i najavio da će u ponedeljak podneti tužbe protiv tih medija. Naslovna strana lista “Kurir” „Na pojedine napise na naslovnim stranama u kojima\nŠtab za vanredne situacije Grada Novog Pazara medijima u četvrtak, 10. juna, nije proslijedio dnevni COVID izvještaj. U prethodnih skoro 11 mjeseci svakog dana medijima su dostavljani podaci koje je Štabu predočavao Regionalni COVID centar Novi Pazar, Dom zdravlja Novi Pazar i Zavod za javno zdravlje Novi Pazar (ZZJNP). U tom izvještaju medijima su sa […]\nSvetlost dana ugledala publikacija “Monitoring rada konkursnih komisija za sufinansiranje javnog interesa u medijima 2021”\nNeću reči ništa novo ako konstatujem da se mediji na lokalu suočavaju sa problemima prilikom projektnog sufinansiranja, finansijskim pritiscima, uskraćivanjem ili dugim čekanjem na tražene informacije ili SLAPP tužbama kojima se zahtevaju velike sume. Sve to ima uticaja na ekonomsku održivost ANEM-ovih stanica i svih ostalih profesionalnih lokalnih medija. Zato je dobro da\nPrije šesnaest dana u komentarima teksta “Nova hajka botova na Arap džamiju”, na divljem portalu sandzakpress.net, skoro 15 sati trajao je otvoren poziv na ubijanje. Redakcija našeg portala uputila je juče Višem javnom tužilaštvu u Beogradu Odjeljenju za visokotehnološki kriminal zahtjev za izjavu informacije o preduzetim mjerama u vezi ovog slučaja. U objavi 24. marta\nZaštitnik građana Zoran Pašalić pozvao je danas sve medije u Srbiji da se obrate toj instituciji ukoliko imaju primedbe na rezultate konkursa za sufinansiranje medijskih projekata koje organizuju lokalne samouprave, gradske ili republičke vlasti. Kako je saopšteno, Pašalić je naveo da je to jedan od načina na koji Zaštitnik građana može da doprinese unapređenju položaja\nNevladine organizacije i mediji najoštrije osuđuju prijetnje i otvoren poziv na „nemilosrdno ubijanje“, „likvidiranje“ i „klanje“ u komentarima na tekst “Nova hajka botova na Arap džamiju”, na portalu sandzakpress.net. Srbijanskoj Vladi i nadležnim organima upućen poziv da u najkraćem roku otkriju identitet osobe koja je uputila prijetnje i sankcionišu je. “Podižemo glas i\nSrbijansko Ministarstvo kulture i informisanja poziva još jednom sve učesnike javnog života da ne vrše pritisak na medije i medijske radnike i da se uzdrže od bilo kakvog napada na njih. “Retorika koja je ovih dana upućivana novinarima nije primerena ozbiljnim akterima političke scene”, saošteno je iz Press služba Ministarstva kulture i informisanja. Kako se\nNezavisno društvo novinara Vojvodine (NDNV), Nezavisno udruženje novinara Srbije (NUNS), Asocijacija medija, Asocijacija onlajn medija (AOM) i Poslovno udruženje Asocijacije nezavisnih lokalnih medija „Lokal pres“ danas su istupili iz Radne grupe za bezbednost i zaštitu novinara Vlade Srbije, koja je osnovana krajem prošle godine, a zbog, kako je saopšteno, ignorisanja\nOpštinsko vijeće Opštine Tutin je za osam predlagača medijskih projekata donijelo Rješenje o dodjeli sredstava za sufinansiranje projekata u oblasti javnog informisanja, a u skladu sa sprovedenim javnim pozivom i na osnovu predloga Komisije od 04. marta 2021. godine, objavljeno je danas na zvaničnoj interent stranici Opštine Tutin. Za Udruženje građana „Vidernjak“ iz


Pozvao ljude preko Fejsbuka na protest, policija mu upala u stan | Luftika\nMilorad Petrović sa Uba pozvao je sunarodnike preko društvenih mreža na subotnji ekološki protest, ali mu je samo dva dana nakon objavljenog poziva desetak policajaca upalo u stan sa spremljenim sudskim nalogom.\nOn se ponudio da organizuje proteste i na Ubu, te je pozvao zainteresovane građane da mu se jave kako bi se zajedno organizovali.\nMeđutim, juče mu je desetak policajaca sa sudskim nalogom upalo u stan, zbog kako je rekao, lažnih optužbi.\n– Juče mi je deset policajaca u uniformama, a i u civilu upalo u stan sa sudskim nalogom, pod sumnjom da se bavim prodajom oružja i opojnih sredstava. Da nije tužno bilo bi presmešno, kakva parodija. Ja nemam nikakve veze sa tim, to je jasno – objasnio je Petrović za Novu.\nFoto: Privatna arhiva / preuzeto sa nova.rs\n– Ja nemam baš nikakve veze sa takvim stvarima, ja se družim sa normalnim ljudima, iz ugledne sam porodice. Siguran sam da su došli zbog mog pozivanja na proteste, nema trećeg. Roditelji su mi tada bili kod kuće, kada je policija došla, oni su stariji i jako su se potresli – kazao je Petrović.\nPetrović je najavio da će potražiti pomoć gde god bude mogao i da mu je ona sada i više nego potrebna.\nNaglasio je da su ovim postupkom želeli da pokažu svoju silu i nadmoć, kako bi ga prestrašili.\nEkološki protesti i blokade saobraćajnica biće organizovani u subotu, 4. decembra, u 14 časova širom Srbije. Pritisci i pretnje učesnicima se povećavaju iz dana u dan, a javljaju se i fantomske organizacije koje su najavile akcije protiv demonstranata.\noznakeblokada saobraćaja MUP protesti srbija zastrasivanje


SAD zbog Indijanaca bile protiv kantonizacije BiH | Zvornik Danas\nBANJALUKA – Sjedinjene Američke Države su bile protiv kantonizacije Bosne i Hercegovine i Kosova jer su se bojale stvaranja međunarodnog presedana koji bi starosjediocima na teritoriji neke države mogao omogućiti pravo na otcjepljenje i eksploataciju prirodnih bogatstava na njihovoj teritoriji.\nOvaj stav vidljiv je, naime, iz tri verzije memoranduma koje je Leon Furt, savjetnik za nacionalnu bezbjednost Ala Gora, potpredsjednika SAD u Klintonovoj administraciji, u martu 2000. godine poslao Goru povodom problema eksploatacije nafte u Kolumbiji od strane američke naftne kompanije „Occidental“, pišu Nezavisne.\nDokument se nalazi u kolekciji više hiljada dokumenata koji su nedavno postali dostupni javnosti putem Klintonove biblioteke i Američkog nacionalnog arhiva. Sve tri verzije su međusobno gotovo identične i vjerovatno predstavljaju nekoliko nacrta konačne verzije memoranduma koji je upućen Goru.\nProblem je izbio zbog toga što je kolumbijsko starosjedilačko pleme Uva željelo po svaku cijenu spriječiti naftnu kompaniju „Occidental“ da počne eksploataciju nafte u Kolumbiji, tvrdeći da se radi o njihovoj teritoriji.\nFurt je u pismima Goru dao savjete na koji način bi SAD trebalo da se angažuju po ovom pitanju. Furt je objasnio Goru da američka vlada nema usvojenu domaću ni internacionalnu politiku kako treba postupati u takvim situacijama, zbog čega će biti stvoren međunarodni presedan koji bi nakon toga postao dio politike.\n„Ako odlučite da se direktno angažujete, trebalo bi da pažljivo prostudiramo opcije jer bi odluka mogla uticati na to kako će se vlade prema starosjediocima odnositi u budućnosti“, piše u dokumentu.\nFurt je objasnio da je već desetak godina u proceduri kubanski nacrt deklaracije, po kojem bi starosjedioci imali pravo na otcjepljenje i na gospodarenje prirodnim bogatstvima na svojoj teritoriji. Pojašnjeno je da ovu deklaraciju podržavaju samo Kinezi, te da ona već desetak godina stoji u proceduri jer druge zemlje ne žele da je podrže.\nFurt je naveo tri moguća načina akcije američke vlade po pitanju Uva, sa razlozima za i protiv.\nPrvi pravac bi bio da se ne preduzima nikakva akcija. Ističe se činjenica da eksploatacija nafte u ovom konkretnom slučaju ne krši kolumbijske zakone, a zemlja na kojoj se bušotine nalaze, prema kolumbijskim vlastima, nije u granicama rezervata. S druge strane, kako se navodi u mejlu, Uve tvrde da se radi o njihovoj teritoriji.\nDrugi pravac bi predvidio da Gor od predstavnika naftne kompanije zatraži neku vrstu kompromisa sa plemenom, što bi, kako se navodi, imalo pozitivan efekat kod američke javnosti jer bi pokazalo da američka vlada želi da riješi problem.\nIstaknuto je, međutim, da bi pokušaj kompromisa mogao propasti jer Uve nisu spremne da odustanu od zahtjeva da bušenje ne bude dozvoljeno. Kako je rečeno, prema njihovom vjerovanju nafta predstavlja „krv majke Zemlje“, zbog čega odbijaju da prihvate da se ona crpi.\n„Moglo bi doći do sukoba između Uva i kolumbijskih vlasti. U najgorem slučaju, Uve bi mogle počiniti masovno samoubistvo ako ‘Occidental’ nastavi da buši“, naveo je Furt.\nTreći pravac se odnosi na direktan kontakt sa kolumbijskom vladom. Ovaj pristup, kako ističe Furt, ima dvije negativne konotacije.\n„Vlada SAD pristupa pitanju ljudskih prava na univerzalan način i izbjegava dodjeljivanje specijalnih prava posebnim grupama. Zbog toga nismo podržali kantonizaciju BiH i Kosova“, piše Furt.\nProcjena je da čak i ako bi SAD podržale takav pristup druge zemlje ne bi dale podršku, što, kako je ukazao Furt, pokazuje i neuspjela kubanska deklaracija.\nObjasnio je, takođe, da bi ovakav pristup značio i da bi se slična prava morala omogućiti i Indijancima u SAD, koji su starosjedioci na američkoj teritoriji.\nFurt je Goru preporučio da razmotri mogućnost novčane pomoći Kolumbiji kako bi bio popravljen položaj Uva i njihovih ljudskih prava.


Izvor: MozzartSport.com, 16.Sep.2021, 20:17\nBudžet za tekuću sezonu 765.000.000 evra\nSuma da se zavrti u glavi... Smenjen je Hozep Maria Bartomeu sa mesta predsednika Barselone, a iza njega ostao je pustoš. Kao da ga je neko instalirao da možda najmoćniji klub u poslednjih desetak godina raznese u paramparčad.\nZasedala je danas uprava Barselone i usvojila finansijski izveštaj u kojem stoji da je sezona 2020/21 završena gubitkom od 481.000.000 evra! Ova informacija je zvanično potvrđena na klupskom sajtu u kojem stoji izveštaj sa sednice.\nTakođe, u izveštaju stoji i da je klupski budžet za tekuću sezonu 2021/22 765.000.000 evra! Ali, on tek treba da bude usvojen na Skupštini Barselone, koja je zakazana za 16. i 17. oktobar....


TSC Archives - Страница 5 од 9 - Moja Backa Topola\nPrvo mesto za stonotenisere TSC iz Bačke Topole\nStonoteniserski klub „TSC“ iz Bačke Topole osvojio je prvo mesto u drugoj ligi Srbije! U poslednjem kolu, koje je odigrano 24.05.2018. godine u Bačkoj Topoli, ekipa TSC-a je savladala stonotenisere iz kluba Roham iz Nove Crnje rezultatom 4:1.\nPravi fudbalski spektakl je viđen na Gradskom stadionu u Bačkoj Topoli\n07/05/2018\tSport 1\nTopola Sport Klub i Inđija su prisutnim gledaocima pružili više nego dopadljivu igru, a na kraju se stiče utisak da je pobedila spretnija i sretnija ekipa domaćina. Gol odluke je postigao bivši igrač i kapiten Inđije, Saša Tomanović. Sve se odigralo u 78.minutu kada je na sredini terena pogrešio bek …


Otvoren punkt za vakcinaciju u Beo šoping centru\nBEOGRAD – U Beogradu je danas otvoren novi punkt za vakcinaciju protiv korona virusa, a nalazi se u Beo šoping centru.\nOtvaranju novog punkta prisustvovali su zamenik gradonačelnika Goran Vesić, gradska sekretarka za socijalnu zaštitu Nataša Stanisavljević i članice grupe „Hjurikejn“, koje su time podržale proces imunizacije.\nVesić je u ime Grada Beograda zahvalio članicama te grupe, koje su nas predstavile na Evroviziji u Roterdamu, jer su se odazvale pozivu Grada da podrže proces vakcinacije.\nIstakao je da je u Beogradu, sa današnjim danom, vakcinisano više od 51 odsto punoletnog stanovništva što je više od 712.000 osoba.\nVesić je naveo da je trenutno cilj da se vakciniše što više mladih ljudi i dodao da je upravo zato važna podrška grupe „Hjurikejn“ jer su, dodao je, njene članice popularne i na njih se mladi ugledaju.\n„Važno je da vakcinišemo što više građanki i građana, kako bismo se što pre vratili normalnom životu“, poručio je Vesić.\nPodsetio je da je punkt u Beo šoping centru drugi punkt koji je otvoren u nekom od prestoničkih tržnih centara, dodajući da je prvi otvoren u „Ušću“.\nIstakao je da je u „Ušću“ vakcinisano skoro 13.000 ljudi, a u autobusu adaptiranom u mobilni punkt za imunizaciju više od 3.500.\n„Pokazalo se da je uspešno kada vakcinišemo ljude tamo gde dolaze, a to su tržni centri, i tamo gde žive“, rekao je Vesić.\nStanisavljević je zahvalila rukovodstvu Beo šoping centra na tome što su, dodala je, omogućili sto vaučera u vrednosti od po 3.000 dinara za one koji budu vakcinisani na punktu u tom tržnom centru.\nNavela je da je u Beogradu do sada vakcinisano više od 20 odsto mladih uzrasta od 18 do 30 godina što je, dodala je, više od proseka na nivou zemlje.\n„Ali, to nije nedovoljno i zato još jednom apelujemo na mlade da se vakcinišu, a pogotovo oni od 18 do 30 godina. Kada je u pitanju punoletna populacija u glavnom gradu, imamo više od 51 odsto vakcinisanih“, rekla je Stanisavljević.\nDodala je da će punkt u Beo šoping centru danas raditi od 10 do 20 sati, dok će od sutra građani tu moći da prime vakcinu od 12 do 20 sati.\nČlanice grupe „Hjurikejn“, koje su se već vakcinisale i revakcinisale, istakle su da je proces imunizacije važan korak u borbi protiv pandemije korona virusa.\nNaglasile su da su ponosne na našu zemlju jer ih je, kako su rekle, dok su bile na Evroviziji u Roterdamu dosta mladih učesnika pitalo kako mogu da se vakcinišu jer su se „prijavili pre dva, tri meseca i niko ih nije kontaktirao“.\nKako su dodale, dosta njih će doći u Srbiju da se vakciniše.


Odbor za profesionalnu etiku BU počeo razmatranje žalbi na doktorat Siniše Malog, rok za odluku kraj septembra | Insajder\nOdbor za profesionalnu etiku BU počeo razmatranje žalbi na doktorat Siniše Malog, rok za odluku kraj septembra\nOdbor za profesionalnu etiku Univerziteta u Beogradu (BU) danas je održao prvu sednicu na kojoj je, između ostalog, razmatrao žalbe na odluku Nastavno-naučnog veća Fakulteta organizacionih nauka o doktoratu Siniše Malog, rekla je za Insajder rektorka Ivanka Popović.\nFoto: Vikipedija / Rektorat Beogradskog univerziteta\n„Danas je održana prva sednica tako da nije bilo ni moguće da se donese odluka. Verujem da će Odbor na narednim sastancima doći do odluke po dinamici koju oni postave“, rekla je rektorka za Insajder.\nOna je podsetila da Odbor ima rok od 120 dana da donese odluku od isteka roka za podnošenje žalbi, što će biti krajem septembra.\nOdbor za profesionalnu etiku BU ima sedam članova, od kojih su četiri iz reda nastavnika i to po jedan iz svake grupacije nauka, jedan je iz reda istraživača u naučnom zvanju, jedan iz reda studenata i jedan iz reda sekretara fakulteta. Svaki član Odbora ima svog zamenika.\nStudenti „Jedan od pet miliona“ ispred Rektorata delili „pamuk iz Srbije“\nIspred Rektorata Univerziteta u Beogradu, neposredno pre početka sednice Odbora za profesionalnu etiku, okupili su se studenti iz organizacije protesta „Jedan od pet miliona“ da bi, kako su naveli, pružili podršku Odboru da „uprkos očiglednim pritiscima vlasti donese ispravnu odluku”.\n„Svako priznavanje plagijata narušava ugled profesora, asistenata, saradnika u nastavi i studenata“, rekla je studentkinja Fakulteta političkih nauka Valentina Reković.\nStudenti su na pisarnici Rektorata ostavili „lažne diplome” i „pamuk proizveden u Srbiji” kako bi podsetili javnost, ali i članove Odbora za profesionalnu etiku na to da je upravo taj pamuk „očigledan primer plagiranog doktorata” Siniše Malog, pošto se u njegovom doktoratu ta roba pominje kao važna za Srbiju.\nStudenti Jedan od pet miliona ispred Rektorata / Foto: Insajder\nRektorka Popović je za Insajder rekla da podržava studente u borbi za akademsku čestitost, ali da njihove namere vezane za interakciju sa članovima Odbora mogu i drugačije da se tumače.\n„Mislim da je dobro da je ostalo samo na nivou izražavanja podrške, da se svi borimo protiv nečasnih radnji u akademskim krugovima“, zaključila je Popović.\nNa najavljeno okupljanje studenata iz organizacije protesta „Jedan od pet miliona“ uoči sednice Odbora juče je reagovao Univerzitet saopštenjem u kojem se navodi da najavljeni performans predstavlja „direktno omalovažavanje i pritisak na članove Odbora“.\nU saopštenju Rektorata je navedeno da Univerzitet u Beogradu podržava da svaki pojedinac ima pravo na mišljenje i stavove, ali da je najavljeni skup neprimeren.\n„Univerzitet u Beogradu smatra najavljenu aktivnost neprimerenom. Univerzitetska zajednica je dužna da zaštiti integritet članova Odbora i da im omogući rad bez pritisaka. Univerzitet u Beogradu podržava načela akademske čestitosti i odlučno je protiv svakog vida mešanja politike u akademska pitanja“, piše u saopštenju.\nNa odluku Nastavno-naučnog veća FON-a podneto četiri žalbe\nRok za podnošenje žalbi na izveštaj Stručne komisije FON-a, u kome je navedeno je da je na osnovu svoje analize Komisija zaključila da je doktorska disertacija Siniše Malog rezultat samostalnog naučno-istraživačkog rada, bio je do 24. maja.\nOsim takozvane „velike” žalbe koju je podneo akademik i profesor Saobraćajnog fakulteta Dušan Teodorović i iza koje je potpisima stalo oko 150 zaposlenih na univerzitetu, na adresu Rektorata stigla je i žalba profesora Pravnog fakulteta Miodraga Jovanovića, Gorana Dajovića i docenta Bojana Spaića.\nIndividualne žalbe su podneli profesor Biološkog fakulteta Predrag Simonović i Aleksej Tarasjev, naučni savetnik Instituta za biološka istraživanja „Siniša Stanković”.


Bebe ne trebaju pametne telefone već pričljive roditelje – Lexis Pro\nBebe ne trebaju pametne telefone već pričljive roditelje\nVeć su stručnjaci upozoravali roditelje na moguće štetne posledice po razvoj dece, ukoliko veći deo slobodnog vremena provode ispred ekrana kompjutera, televizora, mobilnog telefona ili tableta. Poslednja istaživanja upravo dokazuju da posledice po detetov razvoj mogu biti ozbiljne i teško popravljive na kasnijem uzrastu. Istraživanje Američke akademije pedijatara je nedavnim izveštajem potvrdilo da bebe koje koriste mobilne telefone i tablete pokazuju kašnjenje u govoru. Oni navode da posebno treba obratiti pažnju na bebe uzrasta od 6. meseca do druge godine života.\nBebe ovog uzrsta koje provode vreme ispred ekrana pokazuju poteškoće u progovaranju, imenovanju objekata, formiranju rečenica. Broj reči koje imaju u svom vokabularu, u poređenju sa njihovim vršnjacima, je znatno ispod proseka za uzrast.\nMnogi roditelji posežu za tabletom ili mobilnim telefonom kao sredstvom za smirivanje živahnih mališana ili kako bi im odvukli pažnju i servirali zdravu, ali ne tako omiljenu hranu. Međutim, ove strategije se vrlo često ne pokažu kao dobre jer izazovu dodatne probleme.\nPored kašnjenja u progovaranju, otežane komunikacije, kako verbalne, tako i neverbalne, deca pokazuju i slabu pažnju. Mališan koji provodi vreme ispred ekrana teže uspostavlja kontakt sa drugima, gubi interesovanje za igru sa drugom decom i teško verblno izražva svoje misli i osećanja.\nOne bebe koje provode vreme sa osobama koje im pričaju, pevaju i kikoću se sa njima brzo usvajaju govor. Deca uče da govore i komuniciraju imitirajući odrasle I ljude oko sebe. Na kasnijem uzrastu dete može usvojiti nove reči gledajući televiziju. Međutim, mame i tate su najbolji učitelji deci na ranom uzrastu. Zato je neophodno da roditelji, bake i deke provode više vremena sa bebama, i da kupovinu tableta odlože nakon trećeg rođendana.


Amandmani za promenu Ustava ispod evropskih standarda - European Western Balkans\nAutor EWB 26. 06. 2019.\nPromena Ustava na putu ka Evropskoj uniji; Foto: Evropski pokret u Srbiji\nBEOGRAD – Ako promena Ustava bude zasnovana na prihvatanju i zadovoljavanju tek minimuma standarda Evropske unije, takav Ustav neće doneti potreban kvalitet mladoj demokratiji kao što je sprska – poručeno je danas na međunarodnoj konferenciji “Promena Ustava na putu ka EU-Šta pravosuđu donose predloženi amandmani?”, u organizaciji Evropskog pokreta u Srbiji.\nHolandski ambasador u Beogradu, Henrik van den Dol, naglasio je da bi obezbeđivanje uslova za nezavisno sudstvo, trebalo da bude jedan od glavnih ciljeva.\n“Politički kontrolisano sudstvo glavna je prepreka demokratiji, ekonomskom razvoju i stabilnosti”, poručuje van den Dol, ističući da je važno da se debata o promeni Ustava vodi ne samo među ekspertima, već u Parlamentu i van Beograda.\nS druge strane potpredsednik Evropskog pokreta u Srbiji, Vladimir Međak primećuje da u Srbiji ne postoji debata o promeni ustava.\n“Nacionalna televizija nije emitovala nijednu debatu o promeni Ustava, tako da smo mi pokušali da otvorimo debate u nekoliko gradova u Srbiji i nastavićemo u tom pravcu”, kaže Međak.\nVioleta Beširević, profesorka na Pravnom fakultetu Univerziteta Union, ukazala je da se svaka vlast od 2000. godine do danas izbegavala da uspostavi sudstvo kao nezavisnu granu vlasti.\n“Ustavno definisanje nezavisnosti samo sudija, ne i tuzilaca manjkavo je u svim sistemima. To bi trebalo da bude opšti standard”, kaže Beširević.\nDa debate o ustavnim promenama nisu postojale, slaže se i Tanasije Marinković, profesor Pravnog fakulteta Univerziteta u Beogradu, koji je istakao da su svi skupovi bili fingirani i da stvarne javne rasprave nije bilo.\n“Iako se pitanjima Ustava i ustavnog prava bavimo više od 20 godina, država nas nikada nije pozvala niti konsultovala o promeni Ustava”, zaključuje Marinković.\nUčesnici konferencije su zaključili da promena ustana ne ostavlja mogućnost da se od samostalnosti tužilaca dođe do njihove nezavisnosti, već naprotiv oni čak i slabe samostalnost tužilaca.\n“Kod nas je uvreženo mišljenje da je tužilaštvo produžena ruka vlasti”, rekla je Svetlana Nenadić, članica Državnog veća tužilaca, dodajući da se u amadmanima ne prepoznaje evropski standard o nezavisnosti tužilaca.\nKonsultativno veća evropskih tužilaca (CCPE) ocenilo da su amandmani ispod evropskih standarda i istakli su neke od sumnjivih odredaba koje su njima predviđene, kaže Melikijah Artašeš, ispred CCPE-a.\n“Postoji rizik od političkog inženjeringa pri izboru javnih tužilaca jer Narodna skupština može da premosti osnovne procedure”, kaže Artašeš.\nNa skupu je rečeno da mišljenje Venecijasnke komisije o promenama Ustava negativno je u čak 50 tačaka i pored toga što su pojedini portali ovo mišljenje prikazali kao pozitivno.\nPodsećamo, Srbija se u toku procesa pristupanja EU u okviru poglavlja 23 – Pravosuđe i osnovna prava, preuzela na sebe obavezu da izmeni Ustav kako bi obezbedila nezavisnost pravosuđa u Srbiji.\nMelikijah ArtašešPromena ustavaSvetlana NenadićTanasije MarinkovićUstavVladimir Međak\nDemokratski standard u Srbiji iz ugla Evropske komisije\nŠta za Srbiju znači otvaranje Poglavlja 9?\nIstraživanje: Za članstvo u EU preko polovine građana, većina vidi EU kao najvećeg donatora\nEWB 26. 07. 2021.\nKonvent: Cenite informacije koje dolaze od civilnog društva\n“Da li su strateška razvojna dokumenta Srbije u skladu sa strateškim prioritetima?”\nEWB 27. 09. 2017. 08. 10. 2017.


Centar za ePoslovanje - Institut za ekonomsku diplomatiju\nPočetna / Centar za ePoslovanje\nElektronsko poslovanje, IT bezbednost, korporativna forenzika, eUprava\n- zakonske obaveze, odgovornosti organizacija i odgovornih lica -\nKonsalting i In-House\nSoftver za sprečavanje pranja novca\nInstitut za ekonomsku diplomatiju, u skladu sa rastućim potrebama poslovne i stručne zajednice Srbije i regiona, a u kontekstu digitalne ekonomije, osniva novu organizacionu jedinicu u svom sastavu – Centar za elektronsko poslovanje.\nCentar za elektronsko poslovanje (CEP) se bavi poslovima stručne edukacije i direktnog konsaltinga u oblastima poslovne informatike, elektronskog poslovanja, korporativne digitalne forenzike i IKT bezbednosti. Svoje usluge zasniva na konkretnim potrebama svojih klijenata i prilagođava ih svakom konkretnom privrednom subjektu ili pojedincu. Delatnost Centra je usmerena na sve poslovne organizacije i pojedince koji u svom svakodnevnom radu imaju potrebu za dodatnim znanjem ili stručnom savetodavnom podrškom iz ovih oblasti.\nCEP Instituta za ekonomsku diplomatiju ima za cilj da bude prepoznatljiv i lako dostupan javnim institucijama, poslovnoj zajednici i svakom poslovnom čoveku koji ima potrebe za dodatnim poslovnim usavršavanjima ali i stručnim savetima u svakodnevnom radu.\nStručni tim CEP-a je sačinjen od vhunskih stručnjaka za klasični i digitalni marketing, potom od eksperata sa dugogodišnjim iskustvom u edukativnom radu, višegodišnjim profesionalnim iskustvima u svim oblastima primene IT teknologije. Stručne kompetencije tima se zasnivaju kako na najvišem formalnom obrazovanju tako i na ogromnom praktičnom iskustvu u oblastima za koje je svaki član tima nadležan.\nInstruktori i konsultanti CEP-a:\nProf. dr Gojko Grubor, ekspert za zaštitu informacija u računarskim sistemima i mrežama, digitalnu forenziku i upravljanje procesima u informacionim sistemima. Uveo je u program digitalne forenzike u visokoškolski obrazovni sistem Republike Srbije.\nČaslav Maksić, master informatike, istaknuti ekspert za primenjenu zaštitu informacija sa dugogodišnjim iskustvom u primeni forenzičkih alata na brojnim projektima u procesima državnog istražnog postupanja i korporativne digitalne forenzičke istrage. Jedan je od vodećih ovlašćenih stalnih sudskih veštaka za digitalnu forenziku u Republici Srbiji.\nDragan Stojanović dipl.ing. radi na poslovima kontrole primene informacionih tehnologija u poslovnom okruženju. Bavi se analizom poslovnih podataka za potrebe poslovnog odlučivanja kao i na drugim poslovima primene računarskih aplikacija u oblasti kontrolinga. Više od 30 godina je posvetio primeni računarskih tehnologija u poslovnom okruženju – preduzećima. Kao nerazdvojni deo primene i implementacije novih tehnologija u poslovanju bavi se obučavanjem korisnika i u tu svrhu napisao je i objavio više priručnika namenjenih korisnicima najpoznatijih svetskih softverskih brendova Adobe, Microsoft, Autodesk, itd. U svojoj karijeri projektovao je i implementirao više informacionih sistema i aplikacija u različitim poslovnim oblastima. Najviše je radio na OLTP sistemima za računovodstvo i finansijski menadžment, a kao predavač je učestvovao i na različitim konferencijama u zemlji i regionu.\nVojkan Stanković, IT inženjer, consultant, sa dugogodišnjim iskustvom u oblasti edukacie I prakse u o svefri elektronskog poslovanja.\nMr Slobodan Stojanović, ekspert Ministarstva spoljnih poslova RS, sa dugogodišnjim iskustvom u oblasti IT bezbednosti, elektronskog polsovanja I najsložnijih poslova u oblasti zaštite podataka.\nSvakodnevni rad CEP-a se zasniva na aktivnom korišćenju savremenih digitalnih komunikacija čime se kreira neposrednost i prilagođenost poslovnim potrebama savremenog radnog čoveka.\nEdukacija je usluga koju Institut za ekonomsku diplomatiu već 16 godina dokazano kvalitetno pruža privrednim subjektima Srbije. Idući u susret zahtevima novog, digitalnog doba, kroz aktivnost Centra za digitalno poslovanje, podižemo kvalitet ove usluge na još viši nivo, a u cilju praćenja najnovijih svetskih trendova i njihovoj implementaciji u domaće poslovanje usklađeno sa nacionalnim zakonodavstvom.\nSvaki od naših stručnih predavača je svojim dosadašnjim radom stekao status uspešnog i od strane više hiljada polaznika priznatog edukatora. Tehninčka opremljenost i namenski prostor za edukaciju omogućavaju odvijanje vrhunske kako teorijske tako i praktične (radioničke) nastave, obzirom da Centar raspolaže računarskim kabinetom u kojem se nastava odvija po principu „hands-on“.\nNeki od naših edukativnih proizvoda su već dobro poznati na tržištu znanja:\n– Škola Elektronskog poslovanja (Normativno-pravni okvir elektronskog poslovanja; Finansijsko elektronsko poslovanje; Elektronska administracija)\n– Primena GDPR i Zakona o zaštiti podataka o ličnosti\n– Informaciona bezbednost – primena zakonodavstva; Izrada Akta o IKT bezbednosti\n– Poslovna primena Microsoft office programa (Excel – srednji nivo, napredni nivo, PowerPivot, PowerPoint i dr)\n– Škola digitalne korporativne forenzike (5 modula)\n– Informacioni sistem CRF\n– Softver Digitalna arhiva – konstrukcija i plasiranje na tržištu\nU slučajevima kada naši partneri imaju potrebu za specifičnom edukacijom koja treba da odgovori posebno njihovim potrebama, CEP organizuje i sprovodi in-house obuke, koje se mogu sprovesti u prostorijama same poslovne organizacije ili u našoj nastavnoj sali.\nSvi naši stručni seminari i radionice se mogu prilagoditi potrebama poslovnih partnera, kako tematski, tako i u pogledu broja nastavnih časova, dinamike realizacije nastave, mesta realizacije i sl…\nStručno savetovanje je naš proizvod kojem ćemo u budućnosti, zbog sve većih i složenijih zahteva tržišta na koje mnoge poslovne organizacije ne mogu samostalno da odgovore, posvetiti najveću pažnju.\nPaketi konsnalting usluga su uvek prilagođeni potrebama i uslovima koje postavlja partner, vezano za vreme i način sprovođenja, zaštite tajnosti poslovnih i ličnih podataka i međusobne poslovne saradnje po najvišim pravnim i etičkim principima.\nKonsalting se može odnositi na svaku oblast kojom se Centar za digitalno poslovanje IED-a bavi posebno, ili se oblasti, u skladu sa potrebama naručioca, mogu multidisciplinarno kombinovati u cilju rešavanja problema sa kojima se poslovni subjekti susreću. Npr. u cilju rešavanja nekih konkretnih problemskih situacija jedne komercijalne službe, možemo zaposlenima dati savet kako da svoje poslovanje učinje efikasnijim upotrebom svih alata elektronskog poslovanja – elektronske adrese, pečata, potpisa, arhiviranja i sl, da podatke o prodaji svojih proizvoda efikasnije i tačnije evidentiraju koristeći pivot i powerpivot tabele a zatim i kako da ih učine bezbednim, korišćenjem tehnika savremene IT bezbednosti.\nUkratko, naš konsalting može da se odnosi na konkretnu oblast ili na celu liniju povezanih aktivnosti koje zahvataju više segmenata digitalnog poslovanja a sve zajedno omogućavaju efikasnije i bezbednije poslovanje.\nDA — DIGITALNA ARHIVA:\nSOFTVERSKI SISTEM ZA FORMIRANJE I UPRAVLJANJE DOKUMENTARNIM MATERIJALOM\nSoftverski sistem „DIGITALNA ARHIVA“ rešava problem čuvanja i pristupa dokumentarnom materijalu omogućavajući formiranje i upravljanje kako podacima o odrednicama dokumentarnog materijala uključujući i lokacijske podatke, tako i digitalizovanim dokumentima. Implementacijom ovog softvera u poslovni sistem svake organizacije, ili institucije, postiže se efikasno centralizovano čuvanje i upravljanje dokumentima, snižavaju se troškovi manipulacije dokumentarnim materijalom, povećava produktivnost administrativnog rada, osigurava apsolutna tačnost i brzo pronalaženje i dostup-nost svih arhiviranih dokumenata, digitalizovanih za pregled i reprodukciju, dopri-noseći povećanju efikasnosti rada.\nKorisnici sistema imaju na raspolaganju program kao efikasan alat za rad sa svim vrstama dokumenata:\nsa standardnim i sa korisnički definisanim atributima kao odrednicama dokumenata;\nsa korisnički definisanim kategorijama dokumenata sa svojim atributima;\nsa korisnički definisanim rokovima čuvanja dokumenata po kategorijama dokumentarnog materijala;\nsa digitalizovanim dokumentima: od skeniranih dokumenata do audio-video snimaka.


Anonimni grčki investitor gradi fabriku u pogonu bivšeg Simpa - b92 | poslovi.rs\nAnonimni grčki investitor gradi fabriku u pogonu bivšeg Simpa\nU pogonu bivše fabrike tepiha Simpo u selu Donji Stajevac trebalo bi da bude otvorena fabrika konditorskih proizvoda nepoznate grčke kompanije.\nFabrika će biti otvorena u opštini Trgovište uz partnersko ulaganje Vlade Srbije i lokalne samouprave, a posao će dobiti 50 radnika.\nKako je naveo lokalni portal Infovranjske, celokupna investicija je vredna dva miliona evra, a celokupan iznos ravnopravno će finansirati država i lokalna samouprava.\nNe zna se ko je investitor\nDobro je što ćemo otvoriti pogon, ali nije dobro što ne znamo uopšte o kom proizvođaču se radi, osim da ima pogon u Bugarskoj, kao i kolika je njegova investicija u celom projektu, ili on dobija sve na poklon, a onda kada potroši novac i ostvari profit pobegne, zar takve primere nismo imali do sada na jugu Srbije, ocenjuju zbirno u razgovoru za Danas građani Trgovišta.\nTokom jučerašnjeg dana nijedan od zvaničnika lokalne samouprave u ovoj nerazvijenoj opštini juga Srbije nije bio dostupan za komentar o novoj investiciji. Jedino što je Danasu zvanično potvrđeno je to da se vezano za otvaranje pogona slatkiša grčke kompanije u Trgovištu očekuje potpisivanje ugovora do kraja meseca.\nU Trgovištu je do sredine devedesetih godina poslovala Industrija prehrambenih proizvoda Pčinja, koja se sada nalazi u potpuno devastiranom stanju. U Trgovištu ne postoji nijedna filijala poslovne banke, kao ni bankomat, a sve finansijske transakcije odvijaju se u jednokratnom radnom vremenu lokalne pošte.\nKrstić: Dve tone slatkiša dnevno iz novog pogona\nProjekcije govore da će će dnevna proizvodnja biti i do dve tone slatkiša, po italijanskoj i grčkoj tehnologiji. Radnici su na obuci u sličnoj fabrici u Bugarskoj, rekao je Nenad Krstić, predsednik Opštine Trgovište, a prenosi portal Infovranjske, navodeći da će otpad iz fabrike slatkiša svakodnevno biti ustupan lokalnoj farmi svinja.


Evropska komisija pozdravila dogovor o okviru za procenu inostranih ulaganja\nVi ste ovde:Početna»Vesti iz Brisela»Evropska komisija pozdravila dogovor o okviru za procenu inostranih ulaganja\nBy Jovan objavljeno\t 21/11/2018 Vesti iz Brisela\nEvropski parlament, Savet i Komisija postigli su politički dogovor o okviru za procenu direktnih stranih ulaganja.\nDogovoreni paket će osigurati da EU i njene države članice budu opremljene za zaštitu suštinskih interesa i istovremeno očuvaju jedan od najotvorenijih režima ulaganja na svetu.\nPredsednik Evropske komisije, Žan-Klod Junker, izjavio je: “Evropa uvek mora da brani svoje strateške interese i to je upravo ono u čemu će nam ovaj novi okvir pomoći. Na ovo mislim kada kažem da nismo naivni kad je reč o slobodnoj trgovini.”\nKomesarka za trgovinu, Sesilija Malmstrem, izjavila je: “Ovo je važna prekretnica u procesu koji smo započeli pre samo godinu dana kako bismo zaštitili ključnu tehnologiju i infrastrukturu u Evropi. U svetu koji je sve više međusobno povezan i zavisan, trebaju nam sredstva da bismo zaštitili zajedničku bezbednost, a da Evropa istovremeno bude otvorena za poslovanje. Računam na Evropski parlament i države članice da što pre odobre mehanizme za proveru ulaganja koji su danas dogovoreni.”\nNovi evropski okvir za procenu direktnih stranih ulaganja stvara mehanizam za saradnju pomoću kog će zemlje članice i Komisija moći da razmenjuju informacije i\nraspravljaju o konkretnim izazovima; Komisiji omogućuje da daje mišljenje o slučajevima koji se tiču nekoliko zemalja članica ili o projektu koji je od interesa za celu EU; podstiče razmenu iskustava, primera najboljih praksi i informacija koje se tiču trendova ulaganja. Novi okvir neće uticati na postojeće mehanizme revizije ulaganja pojedinačnih zemalja članica. Kozakonodavci sada treba daju zeleno svetlo kako bi ovaj predlog stupio na snagu.


Policija najavila brzu istragu - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Policija najavila brzu istragu\nPolicija najavila brzu istragu\nčetvrtak, 29 mart 2012 07:42\nSindikalni predstavnici bivših radnika kragujevačkog privatizovanog građevinskog preduzeća „Ratko Mitrović“, u kojem je 19. marta pokrenut stečajni postupak, predali su policiji „dokumentaciju i nove dokaze o mahinacijama u poslovanju firme“. Oni tvrde da im je načelnik Policijske uprave Ivan Đorović rekao da će u ovom slučaju inspektori „odmah početi da rade u okviru svojih zakonskih ovlašćenja“ i da im je obećao „brzu i nepristrasnu istragu“.\nPrema rečima Predraga Radovića, predsednika sindikata u „Ratku Mitroviću“ radnici će novi protest organizovati sutra, ispred proizvodnih pogona preduzeća, a do tada će „regulisati svoj radno-pravni status na evidenciji Nacionalne službe za zapošljavanje“.\nPodsetimo, nekad uspešno građevinsko preduzeće „Ratko Mitrović“ privatizovano je sredinom 2007. kada ga je na aukciji kupio Dragoljub Pantić, vlasnik privatne kragujevačke firme Neimar. Radnici tvrde da je Pantić godinama kupljenu firmu opterećivao dugovima i kreditima, dok je zaradu stavljao na račun Neimara, tako da je stečaj dočekan gotovo bez kapitala i sa ogromnim dugovanjima.\nRadnici su upućeni na tržište rada, a većina, kažu, neće prihvatiti ponudu bivšeg vlasnika za dvomesečni angažman u firmi „Neimar 1985“, koja je svojevremeno registrovana u Ubu, na ime Branka Ilića.


Devizne rezerve porasle za 659,4 miliona evra – Nadlanu.com\nDevizne rezerve porasle za 659,4 miliona evra\nObjavljeno 11. jan 2012. / 14:09:44\nBEOGRAD, 11. januara 2012. (Beta) – Devizne rezerve Narodne banke Srbije povećane su u decembru 2011. godine za 659,4 miliona evra i na kraju prošle godine su, prema preliminarnim podacima, iznosile 12 milijardi evra, objavila je u sredu centralna banka.\nKako se navodi u saopštenju NBS (www.nbs.rs), rastu deviznih rezervi najviše su doprineli prilivi od obaveznih deviznih rezervi banaka od 555,4 miliona evra, dok je po osnovu korišćenja kredita i donacija priliv bio od 31,8 miliona evra.\nIz deviznih rezervi NBS, kako se dodaje, u decembru prošle godine isplaćen je 51 milion evra za izmirenja obaveza inostranim kreditorima.\nNeto devizne rezerve, odnosno rezerve umanjene za devizna sredstva banaka po osnovu obavezne rezerve i sredstva povučena od MMF-a, krajem decembra 2011. iznosile su 6,7 milijardi evra.\nTakav nivo deviznih rezervi obezbedjuje pokrivenost novčane mase od 430 odsto, kratkoročnog duga u iznosu 1.771 odsto i istovremeno pokriva više od osam meseci uvoza robe i usluga, navodi se u saopštenju NBS.


ВИКИЛИКС ОТКРИВА: САД планирале рушење Сирије још 2006. године\nVIKILIKS OTKRIVA: SAD planirale rušenje Sirije još 2006. godine\nOsnivač Vikiliksa Džulijen Asanž u svojoj novoj knjizi „Fajlovi Vikiliksa“ navodi da su SAD planirale da svrgnu vladu Sirije mnogo pre početka pobune 2011. godine.\nU intervjuu za Raša tudej Asanž je predstavio poglavlje o Siriji, koje se bavi događajima iz 2006. godine i telegramom koji je poslao američki ambasador u Damasku Vilijam Robak, a odnosi se na plan za svrgavanje režima predsednika Bašara al Asada u Siriji.\n„Plan je bio da se koristi veliki broj različitih faktora za stvaranje paranoje unutar sirijske vlade, putem preterivanja i straha od državnog udara“, kaže Asnaž.\nAsanž je dodao da je naozbiljniji deo plana bio da se podstaknu tenzije između šiita i sunita.\nKonkretno, to je značilo da se šire lažne glasine da Iran pokušava da preobrati sunite, kao i da se radi sa Saudiskom Arabijom i Egiptom kako bi se stvorila perceprcija koja će otežati uticaj Irana, kao i uticaj sirijske vlade na stanovništvo.\nAsanž je naglasio da je telegram američkog ambasadora Robaka zabrinjavajući i da se takvi telegrami često moraju čitati između redova.\n„Da bi shvatli šta se događa u Siriji, moramo sagledati regionalne saveze. Deo problema u Siriji je što ima veliki broj američkih saveznika koji je okružuju, prvenstveno Saudijsku Arabiju i Katar, koji uzimaju novac i oružje, a Turska je, takođe, ozbiljan igrač“, kaže osnivač Vikiliksa.\nPrema njegovim rečima, svako od njih ima svoje hegemonističke ambicije u regionu.\nKako dodaje, nema sumnje da je u toj grupi i Izrael, i ako bi se Sirija destabilizovala, on bi bio u poziciji da zauvek zadrži Golansku visoravan i čak da pridoda još teritorije.\n„Tako dakle imate brojne igrače oko Sirije, koji traže način da odgrizu neki komad…“, predočio je Asanž.


VELIKO PRIZNANJE Institutu za voćarstvo Čačak - PressLider.rs\nVELIKO PRIZNANJE Institutu za voćarstvo Čačak\n23. februara 2017. 12. marta 2017. Marina Trmčić\t0 Comments Čačak, Dan državnosti, Decembarska nagrada Grada Čačka, doktor Milan Lukić, Institit za voćarstvo, kolektiv, nagrada, odlikovanje, predsednik Republike Srbije, proizvodnja voća, Sretenjski orden\nČačak – U Čačak je stiglo jedno od najviših državnih priznanja: Sretenjski orden trećeg stepena, koji je svojim sedam decenija dugim radom zaslužio Institut za voćarstvo.\nOrden je dodeljen ukazom predsednika Republike Srbije, a uručen je prilikom proslave Dana državnosti.\nDirektor Instituta dr Milan Lukić, foto: PressLider\nU obrazloženju odluke navodi se da se orden dodeljuje ovoj „renomiranoj naučnoj instituciji za naročite zasluge i međunarodno priznate rezultate u primeni naučnih metoda i unapređenje voćarstva, povodom 70 godina rada“.\nU ime Instituta, orden je primio dr Milan Lukić, direktor Instituta:\n„Pored velikog broja priznanja kojim je Institut odlikovan u prethodnih sedam decenija, ovo je svakako najveće državno priznanje koje smo dobili i koje može dobiti jedna institucija. Ovo značajno priznanje predstavlja potvrdu stručnosti, angažovanja, istraživačkog rada i izuzetnog profesionalizma kolektiva Instituta tokom 70 godina postojanja“, rekao je on za Press Lider.\nDr Milan Lukić sa Sretenjskim oredenom, foto: PressLider\n„Institut je po mnogo čemu prepoznatljiva i jedinstvena institucija u našoj zemlji koja je u prethodnom periodu izgradila svoj renome u voćarskoj nauci, ne samo na području Srbije, već i Evropi i svetu. Pored veoma velikog broja postignutih rezulatata, sa ponosom ističem stvorenu 41 sortu kontinentalnih vrsta voćaka, konstantno usavršavanje kadrova, uvođenje savremenih tehnologija prozvodnje sadnog materijala, intenziviranje saradnje sa fizičkim i pravnim licima iz oblasti voćarstva, kao neka od sjajnih dostignuća Instituta za voćarstvo u prethodnih sedam decenija“, rekao je direktor ove renomirane ustanove.\nOn je dodao da je „proširivanje granica naučnih saznanja iz oblasti voćarske proizvodnje osnovna misija razvoja Instituta. Institut danas posebnu pažnju posvećuje razvoju nauke kroz nacionalne i međunarodne projekte, ali i kroz sve druge oblike saradnje sa institucijama – pravnim i fizičkim licima u zemlji i inostranstvu“:\n„Međutim, imajući u vidu izraženu potrebu da se naučna dostignuća u oblasti voćarstva i proizvodnja hrane u narednom periodu moraju usavršiti i prilagoditi zahtevima evropskog i svetskog tržišta, nameće se potreba pronalaska optimalnih rešenja i odgovarajuće tehnologije prilagođene proizvodnim uslovima naše zemlje. Institut se ne može fokusirarati samo na generisanje znanja, već i na njegovu diseminaciju i primenu. Stoga ćemo u narednom periodu sve više svoje aktivnosti usmeravati u pravcu razvoja i transfera znanja, pre svega na bržu primenu novih i inovativnih tehnologija u voćarskoj i proizvodnji sadnog materijala, proizvodnji i prometu kvalitetnih plodova voća, usluge ovlašćenih laboratorija i drugih poverenih poslova. Institut ima vodeću poziciju u stvaranju i održavanju predosnovnog i osnovnog sertifikovanog sadnog materijala voćaka, ne samo u Republici Srbiji, već i čitavom regionu. Posebna pažnja je usmerena na proizvodnju zdravog reprodukcionog materijala, odnosno kalem grančica kontinentalnih vrsta voćaka za sopstvene potrebe, kao i za druge rasadnike“, rekao je direktor Instituta, doktor Milan Lukić.\nPriznanje voćarskom Institutu Čačak, foto: PressLider\nU Institutu su sa posebnim ponosom istakli da je posle dužeg vremenskog perioda uspostavljena finansijska stabilnost, a značajno je investirano i u opremu za naučnoistraživački rad, infrastrukturu neophodnu za proizvodnju sadnog materijala (protivgradne mreže i sistem za navodnjavanje), kao i zasnivanje savremenih voćnih zasada.\n„Pretpostavljam da su to samo neki od razloga zbog čega smo zasluženo dobili ovo prestižno odlikovanje. Ne mogu da ne naglasim da je Institut dobio i Decembarsku nagradu Grada Čačka za 2016. godinu, što je takođe izuzetna čast za naš kolektiv“, kaže doktor Lukić za naš portal i zaključuje:\n„Odlikovanja veoma prijaju i čine nas ponosnim. Istovremeno predstavljaju dodatni motiv, podstreh i veliku obavezu da još brže, jače i bolje nastavimo ka osvajanju i prenošenju znanja u cilju unapređenja voćarske proizvodnje našeg kraja i cele Srbije. Imajući u vidu kapacitete Instituta, ne sumnjam da ćemo istrajati na tom putu„.\n← BAJINA BAŠTA osvaja Sajam turizma\nMUZEJ rudničko – takovskog kraja na SAJMU TURIZMA →


SAD ograničile pristup tehnologiji kineskom proizvođaču čipova zbog veze s vojskom - Svet - Dnevni list Danas\nPočetna » Svet » SAD ograničile pristup tehnologiji kineskom proizvođaču čipova zbog veze s vojskom\nSAD ograničile pristup tehnologiji kineskom proizvođaču čipova zbog veze s vojskom\nOdlazeća administracija SAD stavila je danas na crnu listu vodećeg kineskog proizvođača čipova i ograničila mu pristup naprednoj američkoj tehnologiji zbog navodne povezanosti s vojskom Kine.\n2Piše: Beta/AP 18. decembra 2020. 20.12 Izmenjeno: 19. decembra 2020. 01.06\nNa crnu listu je stavljena kineska kompanija SMIC (Semiconductor Manufacturing International Corp.) koja negira povezanost sa vlastima Kine.\nAmerički ministar za trgovinu Vilbur Ros rekao je da Vašington neće dozvoliti da napredna američka tehnologija pomaže jačanju vojske „sve ratobornijeg neprijatelja“.\nNa toj listi Ministarstva trgovine SAD nalazi se više od 60 firmi zbog navodne podrške kineskoj vojsci, pomaganja vladi Kine u njenom obračunu s neistomišljenicima, ušešća u krađi trgovinskih tajni i doprinosa agresivnim potezima Pekinga u vezi s teritorijalnim pretenzijama u Južnom kineskom moru.\nMeđu kompanijama je i kineski proizvođač bespilotnih letelica DJI, zbog navodnog pomaganja kineskim vlastima u sprovođenju nadzora nad građanima te zemlje.\nStavljanje kompanije SMIC na crnu listu znači da će američke firme ubuduće morati da dobiju licencu da bi joj prodavale sofisticiranu tehnologiju.\nTehnologija koja pomaže u proizvodnji najnaprednijih čipova suočava se s „pretpostavkom odbijanja“, navelo je američko Ministarstvo i dodalo da će druga roba biti procenjivana od slučaja do slučaja.\nAministracija odlazećeg američkog predsednika Donalda Trampa donela je odluku mesec dana pre stupanja na dužnost novoizabranog šefa države Džozefa Bajdena.\nNeimenovani zvaničnik Ministarstva trgovine rekao je da današnja odluka nije doneta uz konsultacije s Bajdenovim timom.\nČipovi, Kina, SAD, vojskaVašington\nA tek privatne vojske , ajmo malo o tome da raspravlja svet .Ko ce to da pohvata i koga da optuzi za zlocine.\n19. decembra 2020. u 12.54\nNemami prethodnog komentara, ovo za privatne vojske naravno da se odnosi na SAD a da mi ima komentara videlo bi se kako skoro sve americke firme saradjuju sa drzavom odnosno sa vojskom i sa svakim predsednikom Amerike. Ne smao Americke vec i Engleske kao i Nemacke i da ne redjam vise , tako da je ova primedba Amerike besmislena uostalom ako i uvek do sada.


Rusija pravi „Sojuz 5“ - 22.07.2018, Sputnik Srbija\nRusija pravi „Sojuz 5“\nŠef ruske korporacije „Roskosmos“ Dmitrij Rogozin objavio je da počinje realizacija projekta rakete-nosača srednje klase „Sojuz 5“. 22.07.2018, Sputnik Srbija\nŠef ruske korporacije „Roskosmos“ Dmitrij Rogozin objavio je da počinje realizacija projekta rakete-nosača srednje klase „Sojuz 5“.\n„Energija“, „Progres“ i „Energomaš“ počeli su rad na raketi „Sojuz 5“, napisao je Rogozin na Tviteru.\nPrema navodima „Roskosmosa“, naredni projekat korporacije biće konstrukcija superteške rakete-nosača. Rogozin je naglasio da će takav korak omogućiti mobilizaciju čitave raketno-kosmičke grane i njenu obnovu.\nPrema ugovoru koji je objavljen na sajtu za državne nabavke, za izgradnju kosmičkog raketnog kompleksa srednje klase nove generacije, „Roskosmos“ namerava da izdvoji više od 61 milijarde rubalja.\nRanije je Rogozin objavio da rok lansiranja „Sojuza 5“ ostaje isti — 2022. godina. Novi „Sojuz“ će poslati u svemir brod „Federaciju“. Kako je saopštio Rogozin, Rusija planira da uz pomoć nove rakete osvoji tržište komercijalnih letova. On je najavio i da će najmoćniji raketni motor RD-171, koji će biti korišćen za lansiranje nove rakete „Sojuz 5“, biti modernizovan.


Bežičnim prenosom slike efikasnije projektovanje Bežičnim prenosom slike efikasnije projektovanje – Personal magazin\nBežičnim prenosom slike efikasnije projektovanje\nModifikacije i intervencije na pojedinim postrojenjima ili čitavim fabrikama uskoro će biti znatno brže i ekonomičnije nego ikada do sada. Siemens je razvio servisni sistem koji tehnologiju bežičnog prenosa koristi za slanje žive slike i zvuka iz bilo kog pogona na planeti u firmu koja projektuje samu fabriku.\nNakon upoređivanja dobijene slike sa planovima pogona, inženjeri projekta mogu da se prilagode uslovima na terenu. Ovakvo planiranje i analiza na daljinu omogućavaju uštedu vremena gradnje i smanjuju troškove planiranja. Prvi test ovog sistema uspešno je završen.\nProjektovanje fabrike je, bez sumnje, završeno tek njenom predajom klijentu. Proizvodi nove generacije zahtevaju i usavršavanje tehnologije proizvodnje pa je zbog toga često neophodno drugačije osmisliti proizvodne linije. Posle promena instalacija i uvođenja novih mašina fabrike često izgledaju znatno drugačije u odnosu na prvobitni plan i trenutak kada su otvorene. Zbog stalnih promena, inženjerima često veliki problem predstavlja upoređivanje stvarnog stanja i rasporeda zacrtanog u originalnom planu gradnje.\nUmesto da stručnjaci putuju u fabriku, ona iz bilo kog kraja sveta dolazi do njih zahvaljujući sistemu Visual Service Support (Sistem za vizuelnu podršku održavanju). Siemens objašnjava kako je to moguće: radnik u fabrici na glavi nosi opremu u kojoj su smešteni kamera i mikrofon. Ova oprema snima sliku i zvuk i automatski ih šalje. Inženjer dobija snimljene podatke i preko mikrofona u svojoj kancelariji vodi radnika kroz delove pogona važne za intervenciju i tako može da radi kao da se i sam nalazi u pogonu. On čak sa svog računara može radniku da prosledi sliku dela pogona koji želi da vidi i tako odredi kako će se radnik sa opremom kretati.\nOsim za projektovanje i modifikacije sistem je moguće koristiti i za održavanje i manje popravke na postrojenjima, što je već isprobano u jednoj čeličani u Finskoj. Ukoliko dođe do kvara sistema ili neke od mašina, fabrički centar za održavanje može u realnom vremenu da prati promene u pogonu i obavi popravku zajedno sa radnicima u pogonu. Ovaj sistem radi prema standardima bežičnog prenosa podataka WLAN i međunarodnim standardima GSM mobilnih komunikacija. Testovi sprovedeni u Egiptu, Kini i drugim zemljama dokazali su funkcionalnost sistema u različitim delovima sveta.\nBežičnim prenosom slike efikasnije projektovanje was last modified: January 17th, 2008 by Redakcija\nPredstavljanje projekta uvođenja koncepta E-uprave u grad Beograd


BEZMETALNE KRUNICE - Dental Oral Centar\nKRUNICE KOJE SU NAJBOLJE REŠENJE\nBezmetalne krunice su, uz vinire, najbolje estetsko rešenje koje današnja stomatologija ima da ponudi pacijentima. Pored toga, otpornost ovih krunica je takva da se bez bojazni mogu koristiti u bočnoj regiji, gde su sile žvakanja znatno veće. Bezmetalne krunice su aspolutno biokompatibilne i na njih nema alergijskih reakcija.\nSa ubrzanim napretkom tehnologije u stomatologiji, intenzivnim razvojem u keramičkim sistemima i materijalima, bezmetalne odnosno keramičke krunice koje se danas koriste su odraz pouzdanosti i dugotrajnosti.\nKeramičke krunice zadovoljavaju najviše estetske kriterijume.\nSAVRŠENO SE UKLAPAJU SA OSTALIM ZUBIMA\nZahvaljujući prozirnosti i prozračnosti, kao i činjenici da svetlost propuštaju gotovo isto kao i prirodni zubi, krunica će se savršeno uklopiti sa Vašim ostalim zubima bez vidljive razlike.\nZahvaljujući njihovoj visokoj preciznosti i vrlo kvalitetnim materijalima, ove krunice imaju i do 70% duži vek trajanja od ranije korišćenih.\nDA LI SE POSTOJEĆE METALOKERAMIČKE KRUNICE MOGU ZAMENITI BEZMETALNIM KRUNICAMA?\nDa, pacijenti se često odlučuju da metalokeramičke krunice, zbog nezadovoljavajućeg estetskog izgleda, zamene bezmetalokeramičkim nadoknadama. Na ovaj način se potpuno popravlja utisak prelepog osmeha pacijenta.\nZašto izabrati bezmetalne krunice


Hodžsonu (ne) manjka igrača - Sportske.net\nHodžsonu (ne) manjka igrača\nSelektor Engleske Roj Hodžson kazao je da će za duele sa Republikom Irskom i Brazilom moći da računa svega na sedamnaestoricu fudbalera. Deni Velbek sigurno neće nastupiti u duelu sa Ircima ali bi trebalo da bude spreman za "Karioke".\nReprezentacija Engleske "spušta zavesu" na takmičarsku godinu prijateljskim mečevima sa Republikom Irskom i Brazilom.\nSelektor "Gordog Albiona" ima mnogo problema sa povređenim igračima, a među njima je i Deni Velbek.\nRoj Hodžson saopštio je da će fudbaler Mančester Junajteda raditi sa ekipom i da bi trebalo da bude spreman za duel sa Brazilom koji se igra u nedelju.\n"Deni, nažalost, i dalje ima problema sa povredom kolena. On se priključio timu u nedelju uveče ali je od tada pod konstantnim terapijama. On sigurno neće biti spreman za duel sa Ircima ali se nadam da ću ga imati na raspolaganju u nedelju" kazao je Hodžson.\nRoj Hodžson dodao je da su povrede uzele danak ovoga puta i da se nada da će sedamnaestorica fudbalera biti dovoljno za dva meča koja predstoje selekciji "Tri Lava".\n"Nadam se da će sedamnaestorica igrača biti dovoljna za ova dva susreta i da njeće biti neočekivanih povreda, jer je u ovom trenutku teško pozvati zamenu za nekoga pošto su mnogi već počeli svoje odmore" istakao je Hodžson.\nEngleska će protiv Republike Irske igrati u sredu uveče dok je duel sa domaćinom predstojećeg SP zakazan za nedelju. Englezi su trenutno drugi u svojoj kvalifikacionoj grupi iza Crne Gore, koja bi u duelu sa Ukrajinom mogla da napravi ključni korak ka direktnom plasmanu na SP u Brazilu.


Ambasador Filipović: Saradnja Sarajeva i Londona rast će i nakon Brexita – Portal bošnjačke dijaspore\nPočetna/Aktuelno/Ambasador Filipović: Saradnja Sarajeva i Londona rast će i nakon Brexita\n161 3 minuta čitanja\n– Velika Britanija uživa jako visok rejting među našim građanima koji ovu zemlju velikom većinom smatraju velikim prijateljem i saveznikom Bosne i Hercegovine. Fascinirani su bogatom britanskom istorijom i tradicijom, uživaju u otočnom fudbalu, filmovima, serijama, a London je pojam metropole za poželjeti posjetiti. Jedina stvar koja ruši tu lijepu percepciju je vizni režim jer ne samo da sputava veliki broj naših građana da dođu turistički posjetiti ovu divnu zemlju već sputava i razvoj biznisa. Poslovi se dogovaraju direktnim kontaktom, a kada naši biznismeni moraju plaćati visoke vizne troškove, dugo čekati na procesuiranje viza kako bi uspostavili i ugovorili poslove u ovoj zemlji, onda se često “ohlade” od te ideje i traže tržišta do kojih mogu lakše i jeftinije doći. Zvaničnici Bosne i Hercegovine, pa tako i ja, često skreću pažnju britanskim sugovornicima na ovu temu, svjesni da se vizna politika teško i sporo mijenja. Srećom, u britanskim vlastima ima jako puno onih koji su prepoznali ovaj problem i aktivno rade na tome. Nerealno je očekivati da će se vize potpuno ukinuti, ali postoji niz koraka koji se mogu poduzeti da cijene dobijanja viza budu manje i transparentnije, da se vize brže i lakše dobijaju, a procedura pojednostavi.\nAl Jazeera Bosna i Hercegovina Brexit Vanja Filipović Velika Britanija


Dozvole za gradnju rugla\nSporna prodavnica sveća u porti crkve Aleksandra Nevskog (Foto: D. Jelen) Gradnja prodavnice i prostora za paljenje sveća, u dvorištu crkve Aleksandra Nevskog u Ulici cara Dušana 63 u Beogradu, za koju građani naselja Dorćol tvrde da je ruglo koje skrnavi i narušava lepotu, ima sve potrebne građevinske i urbanističke dozvole.\nOvo nam je potvrđeno u Sekretarijatu za urbanizam i građevinske poslove Beograda.\nTakođe, rečeno nam je da je građevinska dozvola dobijena uz saglasnost Zavoda za zaštitu spomenika kulture, što je jedan od uslova da bi gradnja u dvorištu crkve bila legalna.\n– U slučaju da građani uprkos tome ne prihvataju gradnju, oni imaju mogućnost da se obrate i urbanističkoj inspekciji. Inspekcija dobija sva potrebna dokumenta na uvid, obilazi teren i zatim donosi odluku da li je sve urađeno po zakonu i procenjuje da li objekat treba ili ne treba ukloniti – kažu u Sekretarijatu za urbanizam Beograda.\nPodsetimo, građani su krajem oktobra poslali apel gradskim vlastima u Beogradu, gradonačelniku Draganu Đilasu i Zavodu za zaštitu spomenika kulture da se obustavi gradnja prodavnice za paljenje sveća u porti crkve, jer smatraju da taj neugledni objekat, kako ističu, uništava lepotu i značaj kulturnog dobra srpskog naroda.\nApel su potpisali najistaknutiji intelektualci Beograda, među kojima su Branko Vujović, istoričar umetnosti, Dobrica Ćosić, književnik, Dušan Otašević, slikar, Ljubomir Simović, književnik, i arhitekte Milan Pališaški, Branko Bojović, Miloš Perović i Mihajlo Mitrović. Oni su napomenuli da se gradnja spornog objekta, koja je odobrena 12. juna ove godine, događa u vreme proslave 80 godina od izgradnje crkve Aleksandra Nevskog na Dorćolu.\n– Molimo institucije kulture i javne radnike povređene samovoljom činovničkog aparata da se ukloni rogobatni uljez koji, pored brojnih nedopuštenosti, krši najviše ambijentalne vrednosti i urbane vizure Dorćola – piše, između ostalog, u apelu za sprečavanje gradnje u porti crkve.\nInače, zahtev za gradnju prodavnice sveća tražila je od Sekretarijata za urbanizam Srpska pravoslavna parohija, dobivši zatim sve potrebne dozvole.\nSporna prodavnica sveća u porti crkve Aleksandra Nevskog


Izložba 'Hleb u Velikom ratu'\nIzložba 'Hleb u Velikom ratu'\nPosetioci će moći da saznaju kako se to srpski narod ophodio prema hlebu kao živoj riznici kolektivnog pamćenja\nU okviru obeležavanja stogodišnjice oslobođenja Obrenovca u Prvom svetskom ratu, u ponedeljak, 29. oktobra, sa početkom u 19.00 časova u Galeriji Sportsko kulturnog centra ”Obrenovac” biće otvorena izložba ”Hleb u Velikom ratu”.\nHleb je jedina hrana koja čoveka povezuje sa osnovnim principima života i onostranim svetom. Od davnina ima značaj univerzalnog apotropeja (odvraćanje od zla) u tradicijama mnogih naroda.\nIzložba ima za cilj ne samo da prikaže značaj hleba kao hrane, već i čudesnost hleba kao žive riznice kolektivnog pamćenja i svedočanstva o etičkim i simboličkim vrednostima i padovima ljudi i u najtežim egzistencijalnim uslovima, kakav je rat.\nHleb u srpskoj tradiciji ima jedinstveno mesto i prati čovekov život, u stopu, kao hrana, kao kulturna baština i religijski simbol – od rođenja do smrti, pa i posle smrti. Takav odnos prema hlebu nije zaboravljen ni u najtežim uslovima rata.\nHleb je u Velikom ratu imao egzistencijalni značaj i kao takav bio je i prvenstveno pitanje moralnih vrednosti. Odnos zaraćenih strana prema neprijateljskom domaćem frontu, osećaj solidarnosti i spremnost na odricanje, aktivnosti na prikupljanju pomoći u hrani, razlike u sledovanjima hleba prema socijalnom statusu i tretiranje zarobljenika – sve su to bila pitanja moralnih vrednosti.\nU pozadini ”velike istorije” uvek se nalaze bezbrojne lične sudbine “običnih” ljudi, onih na frontu i kod kuće, koji nisu stvarali velike događaje, ali jesu njihovi učesnici i koji su, preuzimajući odgovornost, svoje sudbine ugradili u budućnost (malim se stvarima velike podupiru). To je sudbina čoveka koji je istinski i pobednik i gubitnik u stvarnom životu.\nNamera autora Dimitrija Vujadinovića je da stvori sliku i impresiju, a ne da prepričava i tumači događaje ili polemiše sa drugim autorima. Autor je želeo da kroz svedočanstva neposrednih učesnika rata i brojnim vizuelnim dokumentima prenese poruku samih aktera, a ona je nesumnjivo – antiratna!


Evropska unija izdvaja 230 miliona evra za borbu protiv virusa korona - Istinito.com - Ne budi ovca!\nPočetna > Svijet > Evropska unija izdvaja 230 miliona evra za borbu protiv virusa korona\nEvropska unija izdvaja 230 miliona evra za borbu protiv virusa korona\n24. Februara 2020. Istinito403Leave a Comment on Evropska unija izdvaja 230 miliona evra za borbu protiv virusa korona\nEvropska unija je obećala je 230 miliona evra za pomoć u borbi protiv epidemije virusa korona, u trenutku kada se država članica EU, Italija, bori sa porastom broja slučajeva oboljevanja širom zemlje.\nNa konferenciji za novinare komesar EU za upravljanje krizama Janez Lenarčič i evropski komesar za zdravlje i sigurnost hrane Stela Kirijakides najavili su da će EU izdvojiti 230 miliona evra za globalnu borbu protiv virusa.\nOd tog iznosa, 114 miliona evra biće proslijeđeno Svjetskoj zdravstvenoj organizaciji za globalnu spremnost, 15 miliona evra za podršku partnerskim zemljama, 100 miliona evra za finansiranje istraživanja, razvoj vakcina i tretmane i tri miliona evra za podršku naporima država članica na pružanju lične zaštitne opreme i repatrijaciji građana EU.\nKomesari su insistirali da u ovom trenutku neće biti ograničenja što se tiče putovanja ili trgovine.\nItalijanske vlasti saopštile su da su u toj zemlji preminule četiri osobe od koronavirusa u periodu od 48 sati i otkazale su sve festivale i karnevale, prenio je Juronjuz.\nZvaničnik iz Lombardije izjavio je juče popodne da je treća osoba u Italiji preminula u tom regionu, gdje je prethodno zabijležen smrtni slučaj 75-godišnje žene u subotu, kao i smrtni slučaj 78-godišnjeg muškarca u Venetu.\nItalija je prijavila 152 slučajeva, najveći broj izvan Azije – uključujući 89 ljudi u Lombardiji, 25 u Venetu, devet u Emiliji Romanji i šest u Pijemontu, izjavio je u juče popodne šef državne službe civilne zaštite Anđelo Boreli.\nTagged evropska unija istinito koronavirus\nSkupština Srbije o graničnoj tački između Srbije, Crne Gore i BiH


Old London Pub - Kuda Izaci\nGavrila Principa 46, Beograd\nKako vam zvuči London u srcu Beograda… Ako vam budi želji i interesovanje, onda je vreme da upoznate Old London Pub, mesto koje neguje tradiciju uživanja u tom čudesnom napitku, pivu. U svoju ponudu ovaj pub uvrstio je mnobrojna točena i flaširana piva, pa smo sigurni da će ovde svako za sebe pronaći odgovarajuću ponudu. Udobno se smestite, jer je u njemu sve podređeno uživanju i uživajte u prenosu utakmice u kojoj igra vaš omiljeni tim… I ne samo to, ako ste društvena osoba i volite da se igrate, onda je Old London Pub pravo mesto za vas. Ovde vas čekaju pikado, stoni fudbal ili bilijar, a tokom toplih letnjih dana u svemu ovom možete uživati u fantastično uređenoj bašti.\nOni koji su ga već posetili često znaju da kažu da je Old London Pub Velika Britanija u malom. Uživajte u preko 50 različitih vrsta flaširanih i točenih piva, osetite sportski duh i sa svojim prijateljima na najbolji mogući način iskoristite svoje slobodno vreme. Veliki broj stalnih gostiju bira Old London Pub zbog toga što on pruža za svakog po nešto, pa ako želite, ovde možete popiti neko od najskupljih piva u Beogradu, ali i ona, manje ekskluzivna, po veoma pristupačnim cenama. Tako recimo, pola litre točenog Lava košta oko 150 dinara, a nešto skuplji Budweiser, Edinger i Grimbergen su oko 250 dinara.\nA kako biste osetili duh pravog Londona, ovde, osim u pakovanjima od 0.3 ili 0.5 možete dobiti i pintu piva. U Old London Pubu možete probati i Coronu, London Pride, Heineken, Iron Tropper i mnoga druga piva poreklom iz Nemačke, Holandije, Belgije, Češke i drugih zemalja…\nUkoliko volite da prvu jutarnju kafu popijete van kuće, prelepa bašta Old London Puba nudi zaista neviđeno uživanje, dok se u večernjim satima u njoj svim čulima uživa u koktelima zavodiljivih ukusa, kvalitetnim vinima, šejkovima i drugim bezalkoholnim pićima. Za sve ljubitelje odličnog provoda tu su, vikendom i nastupi poznatih rock bandova, pa je ovo definitivno mesto koje može da ispuni sva vaša očekivanja.\nPosetite Old London Pub i uverite se da u gradu ne postoji bolje mesto koje će vam na jednom mestu doneti uživanje u odličnim pićima, opuštenoj atmosferi i prenosu vaših omiljenih sportskih događaja. Upoznajte ga, sigurni smo da će velikim slovima biti upisan kao jedno od vaših omiljenih mesta za provod i uživanje u gradu.


Grad Zrenjanin - Održana tradicionalna novogodišnja svečanost i uručena Nagrada grada Zrenjanina\nOdržana tradicionalna novogodišnja svečanost i uručena Nagrada grada Zrenjanina\nTradicionalna novogodišnja svečanost održana je danas u Baroknoj sali Gradske kuće, uz prisustvo čelnika lokalne samouprave, predstavnika pokrajinske i republičke vlasti i brojnih zvanica, a na svečanosti je uručeno najznačajnije godišnje priznanje - Nagrada grada Zrenjanina. Domaćini svečanosti su bili gradonačelnik Zrenjanina Čedomir Janjić i predsednik Skupštine grada Oliver Mitrović.\nObraćajući se novogodišnjom porukom svim gostima svečanosti i građanima Zrenjanina, gradonačelnik Janjić istakao je da je pre samo dva-tri sata u istoj sali održana vanredna sednica gradske Skupštine na kojoj su odbornici jednoglasno podržali i usvojili detaljnu regulaciju plana industrijske zone “Jugoistok”.\n“Samim tim, mi smo od danas spremni da primimo novog investitora, kinesku fabriku guma “Linglong Tajr”. Želim još jednom da istaknem da ova administracija radi brzo, da Skupština reaguje u 24 sata i ne čudi onda što je Zrenjanin zanimljivo mesto za investitore”, rekao je gradonačelnik i dodao da je prethodne godine u gradu otvoreno tri hiljade novih radnih mesta, a ove godine preko 1600.\n“Zrenjanin je po broju novozaposlenih u vrhu u Srbiji i mislim da dobro radimo kada je u pitanju promovisanje Zrenjanina kao dobrog mesta za investiranje. Naravno, radili smo mnogo i na infrastrukturi, ulagali smo značajna sredstva i u kulturu, u zdravstvo, školstvo, imamo velike planove za sledeću godinu i mogu da kažem da je Zrenjanin grad s perspektivom”, istakao je Janjić i zahvalio svima koji su pomogli da to sve bude tako i da zajedno menjamo lice grada.\n“Uz sve kritike, dobronamerne ili neke druge, mislim da naš grad menjamo na bolje, a mogu da kažem da smo rešili i jedan od najvećih problema u našem gradu, vode za piće, koji se rešava od 1975. godine, zabranjena je za koriščenje od 2004. godine i veoma sam ponosan na svoju administraciju, što smo baš mi ti koji smo to rešili”, zaključio je Janjić i svim sugrađanima poželeo dobro zdravlje, ličnu i porodičnu sreću u nastupajućoj 2019. godini.\n"Nagrada grada Zrenjanina" ove godine pripala je Njegovoj ekselenciji ambasadoru Narodne Republike Kine u Srbiji Li Mančangu. U njegovo ime priznanje je primio i na njemu se iskreno zahvalio savetnik kineske ambasade Či Jonghui.\nIstakao je da je to vredno priznanje za ambasadora lično, istovremeno da je i priznanje celoj ambasadi, ali i da je to priznanje prijateljstvu naša dva naroda.\n“Nama je veliko zadovoljstvo i drago nam je što je kompanija “Linglong” investirala u grad Zrenjanin i želimo da i druge kineske kompanije investiraju ovde. Kada jedna takva kompanija investira, ona ne investira samo novac, nego investira i prijateljstvo. Ja duboko verujem da će takvo prijateljstvo biti večno i kao ambasada, za iduću godinu, uložićemo sve napore da radimo za grad Zrenjanin i za prijateljsku Srbiju”, poručio je Či Jonghui i poželeo svima puno uspeha u Novoj godini.\nU obrazloženju za dodelu Nagrade grada Zrenjanina Li Mančangu navodi se da mu se priznanje dodeljuje “za doprinos razvoju prijateljskih odnosa između dve zemlje i izuzetnom profesionalnom i ličnom angažovanju na realizaciji kapitalnih investicija iz Narodne Republike Kine u Republici Srbiji, posebno u gradu Zrenjaninu, čime ostavlja snažan pečat u njegovom privrednom razvoju”.\nIstaknuto je da je Mančang u našu zemlju došao je prvi put još 1978. godine. Završio je Višu ekonomsku školu u Beogradu i naučio srpski jezik.\n“Izjavio je da mu je Srbija drugi zavičaj, a tokom mandata najvišeg diplomatskog predstavnika Kine u Srbiji dao je izuzetan doprinos razvoju prijateljskih odnosa između dve zemlje. Osvedočeni je prijatelj naše zemlje i našeg naroda i u svom radu umnogome je prevazišao ono što se zove uobičajena diplomatska aktivnost. Tokom boravka u Beogradu značajno je doprineo razvoju bilateralnih i diplomatskih odnosa između dve zemlje, razvoju političke i ekonomske saradnje i neposredno učestvovao u realizaciji više investicija od nacionalnog značaja za Republiku Srbiju u koje su uključene multinacionalne kompanije iz Kine”.\nU obrazloženju se podseća da je u Zrenjaninu, 24. avgusta ove godine, u prisustvu predsednika Srbije Aleksandra Vučića, potpisan ugovor o realizaciji najveće privredne investicije ikada u našem gradu i jedne od najvećih stranih direktnih investicija u Srbiji - izgradnji proizvodnih pogona kompanije “Linglong Tajr”, vrednosti skoro milijardu dolara.\n“U konkurenciji nekoliko država, za tu investiciju se izborila Republika Srbija, uz sve prednosti koje je ponudio Grad Zrenjanin i njegova industrijska zona “Jugoistok-Ečka”. Uz veliko angažovanje predsednika Srbije u dovođenju te investicije u našu zemlju, ključnu ulogu da baš Srbija i Zrenjanin postanu buduće evropsko sedište kompanije “Linglong” imao je upravo dobitnik Nagrade grada Zrenjanina, ambasador Mančang.\nOd samog početka realizacije te investicije, lično je angažovan u pripremama za početak izgradnje, na proleće naredne godine. Manifestuje to i kroz zvanične i radne posete našem gradu, uz gotovo svakodnevno interesovanje i želju da pomogne.\nOva investicija od nemerljivog je značaja za Grad Zrenjanin. Ne samo kroz otvaranje novih radnih mesta, već i zbog dolaska drugih kompanija iz Kine u naš grad, za šta vlada veliko interesovanje, kao i ogromnih infrastrukturnih radova, kakvi su izgradnja auto-puta do Beograda i brzog puta do Novog Sada”, rečeno je na današnjoj svečanosti.\nNa početku današnjeg programa dve prigodne novogodišnje pesme otpevao je Dečji hor Kulturnog centra Zrenjanina pod upravom Milana Milisavljevića, a u drugom delu svečanosti na klavijaturama je nastupio zrenjaninski muzičar Marko Pejčić.


Cvijanović: Srpska će se zaštitit ako počnu hapšenja\nPredsjednik Republike Srpske Željka Cvijanović izjavila je da će Srpska imati obavezu da se štiti ako bude rizika i počnu hapšenja zbog "Inckovog zakona".\nOdgovarajući na pitanje da li je nametnuta odluka bivšeg visokog predstavnika Valentina Incka o "zabrani negiranja genocida" samo dio strategije pritiska Zapada, ne samo na Srpsku nego i na Srbiju i srpski faktor u cjelini, Cvijanovićeva je rekla da smatra da jeste tako.\nCvijanovićeva je istakla da je nedopustivo da bilo ko nameće odluke i zakone i da stranac donosi zakone umjesto parlamenta i lokalnih institucija.\n"Drugo, smatram da se pod ogromnom prijetnjom našla sloboda govora. Vi zabranjujete, ne samo političarima, nego i mislećim ljudima, univerzitetskoj zajednici, naučnicima, istraživačima da bilo šta govore na tu temu zato što će protiv njih biti pokrenut krivični postupak, osudiće ih i poslati u zatvor. Shvatate li koliko je to antidemokratski da branite ljudima da govore o nečemu?", rekla je Cvijanovićeva za rusku Federalnu novinsku agenciju /FAN/.\nTreće, naglasila je ona, problem je u tome što se radi o jasno definisanim namjerama koje se ne vide samo u miješanju visokog predstavnika, nego u stalnom obračunavanju sa Republikom Srpskom.\n"Ti stalni napadi su usmjereni i protiv Srbije, a na globalnom nivou pokušavaju se obračunati sa srpskim nacionalnim korpusom i oslabiti ga nezavisno od toga gdje žive Srbi - u Srbiji ili Srpskoj. To smatram apsolutno nedopustivim", navela je Cvijanovićeva.\nAko pogledate cijelu tu situaciju, dodala je ona, to je posljednje sredstvo kojim su nam pokazali svoj neprincipijelni odnos koji je po svojoj suštini antisrpski.\n"Ali, ipak ne mogu da povjerujem da su toliko ignorisali činjenicu da je to antidemokratski i necivilizovano da jedan jedini čovjek uzurpira nadležnosti institucija i donosi zakone. Kako donošenje zakona od pojedinca, a ne parlamenta može biti dozvoljeno u demokratskom društvu? Sadašnja haotična i potpuno depresivna situacija, koja je isprovocirana spolja upravo od visokog predstavnika, praktično je neodrživa", rekla je Cvijanovićeva.\nOna je ocijenila da će ovaj zakon doprinijeti dodatnoj segregaciji jer je očigledno da svaki od tri naroda ima svoju agendu, svoje viđenje prošlosti, sadašnjosti i budućnosti.\n"U takvoj državi moguće je reći da će to dovesti do dodatnih problema, produbiće razdor i provaliju između nas. To će dodatno iskomlikovati sve ono što ionako nije bilo jednostavno u BiH. Mislim da je to posljednja kap koju više nemamo namjeru da trpimo i zato je došlo vrijeme da mijenjamo stvari", rekla je predsjednik Srpske.\nNa pitanje da li je realna prijetnja da će početi talas hapšenja, ona je rekla da smatra da takva namjera zaista postoji.\n"Vidjećemo, ako bude rizika, znači da ćemo imati obavezu da se štitimo", navela je Cvijanovićeva.\nGovoreći o tome koliko može da traje srpski bojkot zajedničkih institucija BiH, ona je rekla da može da traje dok problem ne bude riješen i da je obavezan da ga riješi onaj ko ga je napravio.\nCvijanovićeva je istakla da ovaj zakon može ukinuti jednostavno visoki predstavnik koji ga je i donio, ali da on izjavljuje da su to nadležnosti parlamenta.\n"Eto, izvolite u parlament i raspravljajte o tom zakonu i 10 godina ako treba. Zašto je taj zakon važniji nego, recimo, zakon koji obezbjeđuje ekonomske reforme da se toliko o njemu raspravlja? Zašto je taj zakon važniji od drugih koji će, na primjer, pomoći u socijalnoj sferi i uvećati penzije i plate? Zašto je to toliko važna tema? Zašto nam visoki predstavnik ne pomogne da ojačamo ekonomiju, usavršimo socijalnu sferu? Zašto nam ne pomogne u privlačenju stranih investicija? Ispada da je to sve neprincipijelno", rekla je Cvijanovićeva.\nOna je ocijenila da je donošenje ovog zakona samo dodatno usložnilo ionako tešku situaciju u BiH u kojoj vladaju nerazumijevanje i podjele i to će dovesti do produbljivanja segregacije.\n"Republika Srpska neposredno bira člana Predsjedništva BiH"


Gradonačelnik sa Mrežom „Promoviši pozitivno“ potpisao Memorandum o saradnji - Radio Brčko distrikta BiH\nPočetna/Brčko/Gradonačelnik sa Mrežom „Promoviši pozitivno“ potpisao Memorandum o saradnji\nSanita Jerković Ibrahimović14.11.2019. - 12:30\nU sklopu obilježavanja Međunarodnog Dana tolerancije, u organizaciji brčanske Mreže „Promoviši pozitivno“, danas je između gradonačelnika Distrikta Siniše Milića i ove Mreže potpisan i Memorandum o saradnji.\nGradonačelnik Milić je izrazio zadovoljstvo što je na ovaj način formalizovana saradnja koja je postojala i prethodnih godina, ističući da su se obje strane ovim memorandum obavezale na intenzivnije konsultacije kada je u pitanju realizacija ciljeva Mreže, a posebno kada je riječ o jačanju društvene kohezije u Distriktu.\n„Naravno u aktivnostima Mreže, ali i pojedinačno u dosadašnjem radu svih njenih članica, prepoznali smo opredjeljenost za istinski rad na unapređenju oblasti koje su od društvenog interesa. Siguran sam da ćemo ovu saradnju unaprijediti u narednom periodu. U proceduri smo donošenja i novih propisa koji se tiču saradnje sa nevladinim sektorom. Na prostoru Distrikta ima oko 740 nevladinih organizacija i udruženja, i nisu svi opredjeljeni da rade na realizaciji konkretnih projekata i zbog toga smo se odlučili na promjenu propisa koji će uvesti više reda u toj oblasti. A siguran sam da će uz zakonska rješenja koja su na pomolu, do izražaja doći još više dobra aktivnost Mreže „Promoviši pozitivno“ i njenih članica“, pojasnio je Milić.\nKoordinator Mreže Damir Radenković, rekao je da je ovaj dokument predstavlja opredjeljenost gradonačelnika da podrži nevladine organizacije koje se bave suživotom i tolerancijom, a s druge strane je značajan kod apliciranja na projekte gdje je bitno pokazati saradnju civilnog sektora i vlade što je jedan od ciljeva održivog razvoja.\n„. Sada znamo da je gradonačelnik opredjeljen za saradnju sa nevladinim organizacijama koje promovišu toleranciju, suživot . Želja nam je da kroz ovo pokažamo da te naše različitosti su bogatstvo, a ne prilika za problem, sukob ili nasilje. Još jednom ćemo dati podršku svim ovim nastojanjima Vlade i Skupštine da zakonskim regulativama podrži nevladine organizacije koje stvarno rade, a zakoči finansiranje onima koji su tu samo radi finansija. I zato ćemo dati svoj veliki doprinos u javnim raspravama „, dodao je Radenković.\nObilježavanje Dana tolerancije nastavlja se sutra održavanjem radionice za djecu na temu tolerancije u Omladinskom centru.\nGradonačelnik memorandum mreza tolerancija НВО


14.10.2020. 08:47 > 17:54\nU svojoj poslednjoj kolumni čuveni teniski novinar Stiv Flink je podelio otkriće da će španski as dobro da se odmori pred Australijan open.\nTamo će Nadal napasti 21. grend slem pehar u karijeri, a turnir u Melburnu bi trebalo da se igra od 18. do 31. januara.\n- Moja pretpostavka je da će odabrati da ne igra do kraja 2020. Istina, turniri u dvorani mu nisu omiljeni, nikada nije osvojio završni masters i bilo bi sjajno kada bi je osvojio u uslovima koji mu ne odgovaraju, ali... Glavni razlog za igranje mastersa u Parizu i ATP finala bilo bi da završi godinu kao prvi. Federer, Đoković i Nadal su to do sada uspevali do sada pet puta, voleo bi sigurno Nadal da to uradi i šesti put, ali zaostaje 1.890 bodova za Đokovićem. Verovatno je da ne može da ga stigne do kraja godine. Zbog toga će verovatno odlučiti da se ne takmiči više u 2020!, rekao je Flink.\nAmerički novinar je još poručio kako bi Nadal to vreme proveo kod kuće i pripremao se za Australijan open gde ima prvu priliku da postane najtrofejniji teniser ikada.\nDrugi reket sveta je već pravio dugu pauzu, zbog korona virusa, nije igrao u Sjedinjenim Američkim Državama na Sinsinatiju i US openu, već je sezonu nastavio u Rimu.\nVideo: Šest godina od drona, Albanije i VELIKOG SKANDALA


Gojković: Sve zdravstvene ustanove u Novom Sadu su pune - Novi Sad\n17:07:00 18.07.2020, Komentara: 0\nNovi Sad – U poslednje tri, četri nedelje stalno registrujemo sve veći broj zaraženih koronavirusom u Novom Sadu, a sve zdravstvene ustanove su pune – rekao je pokrajinski sekretar za zdravstvo i član Kriznog štaba Zoran Gojković za TV Pink i podsetio da su građani upozoravani da moraju striktno da se pridržavaju mera kako ne bismo došli u situaciju u kojoj se sada nalazimo.\n- Ne vidimo još tendenciju pada broja novoobolelih, a zdravstvene ustanove u Novom Sadu su pune, Klinički centar Vojvodine radi faktički u četiri kovid zgrade, pet intenzivnih jedinica. Od juče je krenula i Vojna bolnica u Petrovaradinu da prima pacijente - rekao je Gojković i naveo je da su skoro svi kapaciteti Kliničkog centra Vojvodine stavljeni na raspolaganje za kovid pacijente i da to pravi veliki pritisak na zdravstveni sistem, na rad, zaposlene i sve ono što je vezano za funkcionisanje zdravstva.\n- Moramo ići opet u neke teže mere, sada su već upitni i radovi svih bazena i svega onoga što je moglo da funkcioniše da smo se jednostavno pridržavli onoga o čemu pričamo četiri, pet meseci - rekao je Gojković i naglasio važnost pridržavanja svih preventivnih mera.\nU Vojnoj bolnici u Petrovaradinu trenutno 17 pacijenata\nVojna bolnica u Petrovaradinu od juče prima obolele od kovida i u njoj se trenutno nalazi 17 pacijenata.\nUpravnik Vojne bolnice Novi Sad, potpukovnik dr Dragan Koruga, istakao je da je ta ustanova počela rad u kovid režimu i da je ideja da bolnica, kapaciteta 30 pacijenata, radi sa obolelim pacijentima koji se upućuju iz Kliničkog centra Vojvodine i sa njima nastavlja lečenje ili započinje novo.\n- Što se tiče opreme, aparature i organizacijskog dela za sada smo sve uspeli da organizujemo i to u veoma kratkom roku od dva, tri dana, tako da od juče primamo pacijente - rekao je potpukovnik dr Koruga.\nOn je naveo i da će doktori iz Vojne bolnice Novi Sad svakog dana ići u Klinički centar Vojvodine gde će, u saradnji sa kolegama, učestvovati u kolegijumu, kako bi svakodnevno stručno i organizaciono bili povezani.\nGradonačelnik Novog Sada Miloš Vučević kaže da će biti neophodna veća disciplina svih građana, inače ćemo imati ozbiljan problem, jer nećemo imati dovoljno bolničkih kapaciteta da smestimo sve obolele.\nVučević je još jednom apelovao na građane da nose maske i drže odstojanje, kao i da se pridržavaju propisanih mera Gradskog štaba za vanredne situacije.\nInače, svi obroci za pacijente u Vojnoj bolnici će biti obezbeđeni preko Predškolske ustanove "Radosno detinjstvo", a kontinuirano će biti nabavljani i neophodni dezinficijensi, maske, kao i dezo-barijere za potrebe bezbednog boravka pacijenata i zaposlenih u ovoj bolnici.


Dobojski Info - Teslić\n„Banja Vrućica“ bilježi rekordnu posjetu gostiju iz regiona\nZdravstveno-turistički centar „Banja Vrućica“ kod Teslića zabilježio je u martu više od 11.000 noćenja gostiju iz regiona, što je gotovo dvostruko više u odnosu na mart prošle godine, kada je bilo 6.000 noćenja.\nTeslić ima sluha za ulagače\nOpštini Teslić pripalo je priznanje za najbolju praksu u lokalnoj samoupravi u BiH, u okviru "Beacon plus" projekta u oblasti "Stvaranja povoljnog poslovnog ambijenta u jedinicama lokalne samouprave" s ciljem privlačenja investicija.\nU ovoj predizbornoj godini sigurno će u rad da bude pušteno nekoliko vodovoda, asfaltirano puteva.Političari će se na sve načine dodvoravati biračima.\nDODIK: Red je da nastavimo dalje!\nPredsjednik Republike Srpske Milorad Dodik izjavio je večeras da Srpska vodi autentičnu i samostalnu politiku, te da je u teškim vremenima očuvala stabilnost.\nPočeo seminar za direktore osnovnih i srednjih škola\nU Banji Vrućici kod Teslića danas je počeo seminar za direktore osnovnih i srednjih škola u Republici Srpskoj, s ciljem podizanja kvaliteta u sistemu organizovanja i rukovođenja škola.